شەمۆ بۆ مانگی رەمەزان نمایشی شانۆیی دەبێت\nتوانا شێخانی 20/05/2017 - 15:51 بڵاوکراوەتەوە لە شانۆ و دراما\nئەیام ئەکرەم، ناسراو بە (شەمۆ)، ھونەرمەندی کۆمیدی، لە شانۆگەریی (لە مردن گەڕایەوە) کە بڕیارە لە شەوانی مانگی ڕەمەزاندا نمایش بکرێت، ڕۆڵ دەگێرێت.\nئەیام ئەکرەم، ناسراو بە (شەمۆ)، لەمبارەیەوە بە (باسنیوز)ـی ڕاگەیاند: "نزیکەی دوو مانگە پڕۆڤە بۆ شانۆگەریی (لە مردن گەڕایەوە) دەکەین، ھیوادارم بە دڵی بینەران بێت".\nھەروەک شەمۆ، باسی لێوە دەکات، لەو شانۆگەرییەدا، بەشێک لە ھونەرمەندە بە ئەزموونەکانی شاری ھەولێر، ڕۆڵی سەرەکی تێدا دەگێڕن، گوتیشی "دوو مانگە بەشێوەی خۆبەخش سەرقاڵی پڕۆڤەکردنین، ھیوادارین بینەرانی شانۆ بە کڕینی پلیت پشتگیریی کاری شانۆیی بکەن، چونکە بڕی پارەکە لە کڕێی ھۆڵ، مۆلیدە و خەرجیەکانی دیکە خەرج دەکرێت".\nشەمۆ، لەبارەی پێشبینی کردن بۆ بینەری شانۆگەرییەکە، دەڵێت: "تاوەکو ئێستا نازانم بینەری شانۆگەرییەکە چۆن دەبێت، بەڵام ئەو کارانەی کە لە ڕابردوودا بەشداریم تێدا کردووە بینەرێکی زۆری ھەبووە، بە جۆرێک لە ھۆڵەکان شوێنی دانیشتنی تێدا نەماوە و بە جۆرێک بینەر لەسەر زەویدا دانیشتووە".\nشانۆگەریی (لە مردن گەڕایەوە)، نوسینی (ڤیکتۆر ئەڤیمیتۆ)ـیە و (کەمال سابیر) وەری گێڕاوەتە سەر زمانی کوردی، ھیوا سوعاد بە دەستکارییەوە کاری دەرھێنانی بۆ دەکات، شانۆگەرییەکە باس لە بارودۆخی سیاسی و کۆمەڵایەتیی وڵات دەکات، سەرجەم کێشە و گرفتەکان دەخاتەڕوو، بڕیارە لە 28/5/2017، کاتژمێر 9:30 خولەکی شەو لە ھۆڵی میدیای شاری ھەولێر نمایش بکرێت.


200 کۆمپانیای کوردستان و ئەڵمانیا بەشداری کۆنفرانسی هانۆڤەر دەکەن\nکۆنفرانسی خاوەن کار و وەبەر‌هێنەرانی ئەڵمانیا - کوردستان لە شاری هانۆڤەری ئەڵمانیا بەڕێوەدەچێت، ئامانجی کۆنفرانسەکە دروستکردنی پەیوەندییە لە نێوان وەبەرهێنەران‌و بازرگانانی هەرێمی کوردستان و ئەڵمانیا.\nسیروان محەمەد، سەرۆکی ژووری بازرگانی و پیشەسازی سلێمانی و ئاراس عبدلکریم و کەمال حەمە علی، ئەندامانی ئەنجومەنی ژووری بازرگانی و پیشەسازی بەشدرن لە کۆنفرانسەکەدا بەمەبەستی گەیاندنی زانیاری لەسەر پەیوەندیەکانی سلێمانی و ئەڵمانیا.\nسیروان محەمەد ڕایگەیاند "لە شاری هانۆڤەر لە ئەڵمانیا کۆنفرانسی خاوەنکار و وەبەر‌هێنەرانی ئەڵمانیا - کوردستان دەستی بە کارەکانی کرد، ئامانجی کۆنفرانسەکە دروستکردنی پەیوەندییە لە نێوان وەبەرهێنەران‌و بازرگانان‌و پیشەسازانی هەرێمی کوردستان و ئەڵمانیا بە مەبەستی ئەنجامدانی پرۆژەو کاری هاوبەش".\nراشیگەیاند "وەک ژووری بازرگانی و پیشەسازی سلێمانی تەواوی زانیاریەکانمان لەبارەی شاری سلێمانیەو گەیاندە بازرگانان و وەبەرهێنەرانی ئەڵمانیا تا لەنزیکەوە ئاگاداربن لەبەرەو پێشچونەکان لەشاری سلیمانی وە داوامانکرد کۆمپانیاکان بێننە شاری سلێمانی‌و کاری بازرگانی‌و وەبەرهێنان لەبوارە جیاوازەکاندا بکەن، ئێمە وەک ژووری بازرگانی‌و پیشەسازی سلێمانی هەموو کارئاسانیەکیان بۆدەکەین".\nسەرۆکی ژوور ئاماژەی بۆ ئەوەشکرد "کۆنفرانسەکە کاریگەریی لەسەر زیادکردنی وەبەرهێنانی هەرێمی کوردستان دەبێت کە100 کۆمپانیای هەرێمی کوردستان، 40 کۆمپانیای ناوچەکانی دیکەی عێراق و 100 کۆمپانیای ئەڵمانیا بەشدارن لەکۆنفرانسەکەدا".\nتیلمان برونەر، بەرپرسی بەشی نێودەوڵەتی لە ژووری بازرگانی و پیشەسازی ھانۆڤەر وتی" زیاتر لە 100 کۆمپانیای هەرێمەکەیان خوازیارین بۆ کارکردن بێنە هەرێمی کوردستان‌و لێکتێگەشتن لەگەڵ ئەوکەسانە دەکەن کەلەم کۆنفرانسەدا بەشدارن لەگەڵماندا".\nلە کۆنفرانسەکەدا نزیکەی 300 کەس لە وەزیری ئەڵمانیا، کوردستان و عێراق و نوێنەری کۆمپانیاکان و بازرگانان بەشدارن و باس لە هاوئەهانگی هەردوو وڵات دەکەن بۆ گەشەپێدانی بوارەکانی بازرگانی‌و ئابووری.\nهەریەک، د.عەلی سندی، وەزیری پلاندانان، دەرباز کۆسرەت رەسول، وەزیری ئاوادەنانکردنەوە و نیشتەجێکردن‌و نەورۆز مەولوود، وەزیری شارەوانی و گەشتوگوزاری حکومەتی هەرێمی کوردستان و سیروان محەمەد سەرۆکی ژووری بازرگانی و پیشەسازی سلیمانی بەشداری چەند پانێڵێک بوون.\nلە پانێڵەکانیاندا گۆشەنیگای حکومەتی هەرێمی کوردستان بۆ خاوەنکار و بزنسمان و کۆمپانیاکانی وەبەرهێنانی ئەڵمانی روون کرانەوە، لەسەر ئەوەی حکومەتی هەرێمی کوردستان دەتوانێت چی بکات بۆ کۆمپانیاکانی وەبەهێنان و خاوەنکار و بزنسمانەکانی ئەڵمانیا.\nئه‌م بابه‌ته 1103 جار خوێنراوه‌ته‌وه\nئەحمەد کەلاری: ژووری بازرگانی‌و پیشەسازی سلێمانی هەوڵەکانی خستۆتەگەر بۆ چارەسەرکردنی کێشەی بازرگانان\nژمارەیەک دیزاین بۆ دروستکردنی بینای ژووری بازرگانی‌و پیشەسازی سلێمانی نمایش دەکرێت\nکۆمپانیای ڤیتاکیڤی فنلەندی چەند پرۆژەیەک لە سلێمانی ئەنجام دەدات\nشاندێكی یه‌كتێتی ژووره بازرگانیه‌كانی كوردستان به‌شداری كۆڕبەندی كاری عەرەبی – ئەڵمانی ده‌كه‌ن\nسەرۆکی ژوور بەشداری لە مەراسیمی ڕۆژی نیشتمانی ئەمریکا کرد\nشاندی بازگانی سلێمانی داوای باشکردنی کوالێتی ماددە خۆراکیەکان لە ئێران دەکات


یاداشتی ئەنجومەنی كۆلیجی زانستە مرۆڤایەتیەكان - College of Humanities | University of Sulaimani\nیاداشتی ئەنجومەنی كۆلیجی زانستە مرۆڤایەتیەكان\nposted Aug 17, 2016, 12:16 PM by Barham Khalid Ahmed\nب/ رەوشی خوێندنی ساڵی (2016-2017)\nئێمە وەك ئەندامانی كۆلیجی زانستە مرۆڤایەتیەكان سەبارەت بە رەوشی خوێندنی ساڵی نوێی خوێندنی (2016-2017) لە زانكۆی سلێمانی بە گشتی‌و كۆلیجەكومان بە تایبەتی، روونكردنەوەی خۆمان دەخەینە بەردەست بەرێزان ئەندامانی ئەنجومەنی زانكۆ. ئەمەش لەبەر رۆشنایی كێشەو گرفتەكانی ساڵی خوێندنی (2015-2016). جێگای سەرنجە ئەم رونكردنەوانەی ئێمە لە كاتێكدایە كە كۆتایی ساڵی خوێندنەو زانكۆ لەژێر فشاری خویندكاران‌و راگەیاندن‌و لایەنە سیاسیەكاندا نییە، هاوكات لە كاتێكدایە كە ماوەیەكی باش لەبەردەستدایە بۆ ئیشكردن لەسەر ئەم یاداشتە ئەویش مانگی تەموز‌و ئاب‌و ئەیلولە، كە دەكاتەپێش دەسپێكردنی ساڵی نوێی خوێندن. وێڕای ئەوەی لەم یاداشتەدا رەچاوی داواكارییەكان كراوە بەجۆرێك بەدەر نەبێت لە دەسەڵاتی بەرێزتان.\n· خۆ ئامادەكردنە بۆ روبوروبونەوەی ئەو قەیرانانەی كە ساڵی داهاتوو روبەروی زانكۆكەمان دەبێتەوە.\n· دۆزینەوەی رێگەچارەیە بۆ كێشەكانی زانكۆ لە سنوری دەسەڵاتی ئەنجومەنی زانكۆدا.\n· بەدەستهێنانی لامەركەزیەتی زیاترە بۆ زانكۆو كۆلیجەكان بە تایبەت لە بواری دارایدا.\n· دەربرینی باوەری مامۆستاو كارمەندانی زانكۆیە لەبەرامبەر سیاسەتی حكومەت بەرامبەر بە زانكۆ.\nپرسیاری یاداشتەكە: ئایا ئەو قەیرانەی كە زانكۆ لە بواری كاگێری‌و ئەكادیمیدا توشی بوو تەنها پاساوەكەی قەیرانی ئابوری هەرێمی كوردستانە؟ ئایا سیاسەتی حكومەت، زانكۆ روبەروی بەرزكردنەوە یاخود دابەزینی ئاستی ئەكادیمی دەكاتەوە؟ ئایا كارمەند‌و مامۆستایانی زانكۆ دەتوانن لەمە زیاتر هاریكارو یارمەتیدەری حكومەت بن لە زانكۆدا؟\nسێیەم: خوێندنی بەكالۆریۆس\nچوارەم: خوێندنی دكتۆراو ماجستێر\nیەكەم-كارگێری:مەبەست لە لایەنی كارگێری دەوامی فەرمی فەرمانبەران‌و ئەو مامۆستایانەیە كە ئیدارین‌و رۆژانە دەوام دەكەن. لەم بوارەدا زانكۆكەمان ساڵی پێشوو روبەروی قەیرانی چۆنیەتی مامەڵەكردن لەگەڵ كاتەكانی دەوامكردن بوەوە، بەهۆی قەیرانی دارایی‌و دواكەوتنی مووچەوە. وایلێهات هەفتانەو مانگانە رێنمایی دەدرا بۆ تەناوبی دەوامكردن‌و كورتكردنەوە كاتی دەوامكردن. تا لەكۆتایدا بەسەر دوو رۆژ دەوام‌و رۆژی سێ كاتژمێر كاتی كاركردنی رۆژانە، كۆتای هات. واتە كۆی گشتی دەوامكردنی فەرمانبەران لە هەفتەیەكدا لە 30 كاتژمێر هەفتانەو شەش كاتژمێر رۆژانە، دابەزی بۆ تەنها شەش كاتژمێر هەفتانە‌و سێ كاتژمێر رۆژانە. هاوكات لەبری ئەوەی فەرمانبەران پێش راگر‌و سەرۆك بەشەكان بێن‌و دوای ئەوان برۆنەوە بۆ ماڵەوە، هەریەك لە راگرو سەرۆكبەشەكان رۆژانە بووبوون بە دەرگاوانی فرمانبەران‌و پێش فەرمانبەر دەرگایان كردۆتەوەو دوای فەرمانبەر دەرۆیشتنەوە. جگە لەوە بەهۆی تەناوبی فەرمانبەرانەوە راگرو سەرۆكبەشەكان كاری فەرمانبەرەكانیان بەرێدەكرد، چونكە ئەوان هەموو رۆژێك دەوامیان دەكرد‌و فەرمانبەرەكە دوو درۆژ دەوامی دەكرد. خۆ ئەگەر فەرمانبەرێك كارێكی زیاتری لەو شەش كاتژمێرە لێداوابكردایە ، ئەوا پێویستی بە تەكلیف‌و پارانەوەی زۆر هەبووە تا كارەكەی كردووە. زۆر جاریش ئەو فەرمانبەرە باجی ئەو تەكلیفەی دەداو پاسی گواستنەوەی فەرمانبەران لەسەری نەوەستاو بەجێیهێشتووە. بۆیە فەرمانبەر بە پارەی خۆی رۆشتووەتەوەو هەندێك جار پارەی قەرز كردووە كە بگاتەوە ماڵەوەو ئەم حاڵەتە چەند جارێك لە كۆلیجەكەی ئێمەدا روییانداوە.\n1. پێگەی پۆستی راگرو سەرۆكبەش‌و یەكە ئیداریەكان لاواز بوو بە جۆرێك تاوانای لێپرسینەوەو متابەعەكردنی فەرمانبەرانیان نەماوە.\n2. فەرمانبەران حەزی ئیشكردنیان لەدەستداوەو بە شەش كاتژمێر توانای ئیشكردنی جددی نەماوەو شێوازی كارەكان پشتگوێخستن‌و هەڵەی كارگێری گەورەی دروست كردووە.\n3. دواخستنی نوسراوەكانی بەرهەم هێناوە بە شێوەیەك نوسراوەكان ماوەیەكی زۆر زیاتر لە كاتی خۆی دوادەكەوێت.\n4. ناوبانگی زانكۆی سلێمانی لەكەدار بووە لەچاو زانكۆ ئەهلیەكاندا بە شەش كاتژمێر دەوامكردن‌و داخستنی دەوامكردن لە دوای كاتژمێ 12ی بەیانییەوە. لەكاتێكدا زانكۆ ئەهلیەكان دەوامی ئاساییان (30-36) كاتژمێرە.\nدووەم-دارایی: بەهۆی قەیرانی ئابووریییەوە، نەسریەی كۆلیجەكان لە مانگانەوە كراوە بە ساڵانەو لەوەش زیاتر بووە بە نیوەی یەك مانگی ساڵانی پێشوو. ئەمە لە كاتێكدایە كە بینای كۆلیجەكان بە تایبەت لە كەمپی نوێی زانكۆ، چەند بەرامبەری بینای كۆلیجەكانە لە پێشووتر. هەروەها ستافی تەكنیكی لە ژمارەدا هەمان ستافی كەمپە كۆنەكەن. بۆ پركردنەوەی ئەم كەم‌و كورتیانە، مامستایان‌و فەرمانبەران بەشێوەی خۆبەخش یان پەیداكردنی یارمەتی لە كەسانی خێۆخواز كاروبارەكانیان بەریوە برد. هاوكات كارمەندانی زانكۆ بە گشتی‌و مامۆستای زانكۆ بە تایبەتی، بەهۆی بێ مووچەییەوە بارگرانییەكی دارایی گەورە كەوتۆتە سەر شانی كە ناتوانێت وەك مامۆستایەك لە زانكۆ كە بەرزترین ئاستی بیركردنەوەی هەیە لە كۆمەڵگە، ئەركی خۆی راپەرێنێت. هەربۆیەكارمەندان‌و مامۆستایان كە پێویستە بە تەوای خۆی تەرخانكردبێت بۆ كاری زانكۆ، رویانكردۆتە زانكۆ ئەهلیەكان یان كاری دور لە پیشەی زانستی لە بازاردا.\n1. خزمەتگوزاری لە بواری چاككردنەوەو گواستنەوی كەل‌وپەل‌و باخچەكان‌و سەلامەتی تەندروستی زۆر كەمی كردووە.\n2. توانای دابینكردنی كەلوپەلی قەرتاسیەو حبری پرێنتەرو جهازی كۆپیكردن كەم بووەتەوە.\n3. روو لە بازاركردنی مامۆستایان‌و كارمەندان پێگەی مامۆستای زانكۆ لە كۆموڵگەدا لاواز كردوە. ئاستیمامۆستاو زانكۆ لە روی ئەكادیمی دابەزیوە. هاوكات مامۆستا بە تواناكانی زانكۆی سلێمانی پشت لە زانكۆی خۆیان دەكەن‌و رودەكەنە زانكۆ ئەهلیەكان.\nسێیەم-خوێندنی بەكالۆریۆس: ساڵانە خوێندنی ئاسایی زانكۆ، بریتی بووە لە نۆ مانگ. بەڵام بەهۆی مانگرتنەكانی مانگی تشرینی یەكەمی 2015، مانگەكانی شوبات، ئازاری 2016، كاتی دەوامكردنی خوێندكارانی قۆناغەكانی چوارەم‌و سێیەم‌و دووەم، كەم بووەتەوە بۆ شەش مانگ. قۆناغی یەكەم لە حەوت مانگەوە بۆ كەمتر لە چوار مانگ كەمی كرد.\nكارگەریەكان:هەموو ئەمانە وایكرد كەمترین وانە بوترێتەوە. ئامادەنبونی خوێندكاران وەرنەگیرێت، چاوپۆشی بكرێت لە توێژینەوەی دەرچوون، پرسیاری تاقیكردنەوەكان لە ساڵانی پێشوو ئاسانتر بێت. بەمەش ئاستی خوێنكار زۆر زیاتر لەساڵانی پێشوو، دابەزیووە. كە دواجار كاریگەری لەسەر دابەزینی ئاستی ئەكادیمی زانكۆو كۆمەڵگەش دەبێت.\nچوارەم: خوێندنی باڵا: پێش سەرهەڵدانی قەیرانی ئابوری، لە وەزارەتی خوێندنی باڵاوە مەرج‌و رێنمایی زۆر دەرچوون بۆ خوێندنی دكتۆرا لە زانكۆدا. لە دوای سەرهەڵدانی قەیرانەوە چاوەروان دەكرا مەرجەكان سوكتر بن، بەڵام زیاتر بوون، بەجۆرێك بۆ ستڵی خوێندنی (2016-2017) لە كۆلیجەكەمان، لە كۆی (54) مامۆستای خاوەن هەڵگری بروانامەی ماجستێر تەنها (6) كورسی دكتۆرایان بۆ تەرخانكراوە. لەكاتێكدا ئەو مامۆستایانی كە پلەی زانستییان پرۆفیسۆرەو ئامادەن بە خۆبەخش وانەی دكتۆرا بڵینەوەو سەرپەرشتی دكتۆرا بكەن تەنها لە پێناو كردنەوی كورسی زیاتر، رێگەیان پێنادرێت كە پرۆپۆزەڵ پێشكەش بكەن.\nدوای وەرگرتنی خوێندكار لە دكتۆرا،كۆمەڵیك مەرجی ئەستەمیان بۆ دانراوە كە لەم بێ مووچەییەدا داوای نمرەی بەرزی ئایالس‌و تۆفڵیان لێدەكرێت كە هەریەك لەو تاقیكردنەوانە ئەگەر خوێنكارەكە بە جاری یەكەم دەربچێت بری (250) دۆلاری ئەمریكی لێوەردەگیرێت. هاوكات داوای بڵاوكردنەوە دوو توێژینەوەی لێدەكرێت لە گۆڤارە نێودەوڵەتییە ئاستبەرزەكاندا كە هەموو ئەمەش برێكی پارەی زۆری تێدەچێت كە لەم كاتەدا بارگرانییەكی زۆری مادییە بۆ خوێنكار. وێرای ئەمە ئەو مامۆستایەی كە دەیەوێت بە پارالێل بخوێنێت وەك چاوەروان دەكرێت جگە لەوەی پارەی لێوەردەگیرێت، هاوكات كاریگەری دەبێت بۆ كەمكردنەوەی ئەو موچە كەمەی كە وەریدەگرێت‌و مۆڵەتی بێ مووچە یان نیوە موچەی پێدەدرێت. هەموو ئەمانە وادەكات ئەو مامۆستایانەی كە هەڵگری بروانامەی ماجستێرن‌و ساڵی پار بەو هەموو قەیرانە دارایی‌و سیاسیەوە، كاری خۆبەخشیان كردووە بۆ ئەوەی دوامی زانكۆ رانەگیرێت‌و لە زۆربەی لیژنەی كارگێری‌و زانستی‌و تاقیكردنەوەكان بونیان هەبووە، حكومەت بەو مەرجە تەعجیزیانە وەڵامیان دەداتەوە. ئەمە بۆخۆی نائومێدكردنیانە بە زانكۆو حكومەت، هاوكات كاریگەری دەبێت لە دابەزینی ئاستی زانكۆیی ئەو مامۆستایانە كە لە بری ئەوی سەرقاڵی خوێندن بن، روودەكەنە بازارو زاكۆ دەكەنە ئیشی دووەم‌و سێیەمی خۆیان.\nهەرچی كورسی ماجستێرە، كۆلیجەكەمان (39) موعیدی تیادایە كە چاوەروانی خوێندنی ماجستێرن، هەروەها لە یەكەمەكانی بەشە زانستیەكانن‌و كۆنمرەكانیان لەسەروو 75%. لەكۆی ئەم ژمارەیە ئەنجومەنی زانكۆ رەزامەندی دەربریوە لەسەر كردنەوی تەنها (2) كورسی بۆ ئەمانە. ئەمە لە كاتێكدا لە كۆلیجەكەمان ئەم موعیدانە نەك كاری فەرمانبەری، بەرڵكو زۆرجار چاكەرەوەو حەماڵی‌و باخەوانی‌و كرێكاریشیان پێدەكەین، رۆرینەیان بێبەش دەبن لە خوێندنی ماستەر. بەڵام هاورێكانیان كە لە دەرەوەی زانكۆن‌و كۆنمرەیان لە 65% دەتواننن بە پارە بێنە ناو زانكۆو بخوێنن.\nهەرچی بەرزكردنەوەی پلەی زانستییە، بووە بە بەپارە، كە ئەوە وایكردووە مامۆستا داوای بەرزكادنەوی پلە نەكاتلە بەرزترین پلەوە بۆ نزمترین پلە.\n1. بێئومێدكردنی مامۆستایانی هەڵگری بروانامەی ماجستێر،كە ساڵی پار بەو هەموو قەیرانە دارایی‌و سیاسیەوە، كاری خۆبەخشیان كردووە بۆ ئەوەی دوامی زانكۆ رانەگیرێت‌و لە زۆربەی لیژنەی كارگێری‌و زانستی‌و تاقیكردنەوەكان بونیان هەبووە ، حكومەت بەو مەرجە تەعجیزیانە وەڵامیان دەداتەوە.\n2. كاریگەری دەبێت لە دابەزینی ئاستی زانكۆیی ئەو مامۆستایانە كە لە بری ئەوی سەرقاڵی خوێندن بن، رودەكەنە بازارو زاكۆ دەكەنە ئیشی دووەم‌و سێیەمی خۆیان.\n3. بێئومێدكردنی موعیدە یەكەمەكانی زانكۆیە، كە وادەكات حەز‌و خواستیان بۆ ئیشكرن‌و خوێندن‌و توێژینەوە لاواز دەكات، بەمەش لەدور مەودادا ئاستی زانكۆكەمانی پێدادەبەزێت لە روی زانستییەوە.\n1. حكومەتی هەرێمی كوردستان ، بەم شێوە كاركردنە كە بریتیە لە كارئاسانی بۆ كەمكردنەوەی ماوەی دەوامكردن‌و كەمكردنەوەی موچەو نەسریە، هەروەها دەركردنی رێنمایی زۆر بۆ دانانی بەربەست لەبەردەم خوێندنی باڵاو توێژینەوەدا، ئاستی زانستی‌و كارگێری زانكۆ حكومیەكان دوادەخات‌و پەكیان دەخات.\n2. حكومەتی هەرێم پێمان دەڵێت كە چارەسەركردنی قەیرانی زانكۆ بەستراوەتەوە بە چارەسەركردنی قەیرانی داراییەوە، بەڵام بەپێی ئەو راستیانەی سەرەو بە تایبەت لە بواری كورسی خوێندنی ماجستێرو دكتۆرادا، ئەوە دەردەخەن كە زۆر لە رێنمایی‌و بریارەكان پەیوەندی بە داراییەوە نییەو خوێندنەوەی ناتەندروستە بۆ پێشخستن‌و پەرەپێدانی زانكۆ.\n3. لەبەرامبەر ئەو هەموو رێنمایی‌و بریارانەی كە لە حكومەتەوە دێت بۆ زانكۆ، پێویست بوو ماف زیاتر بكرێت نەك كەم بكرێتەوە. هەربۆیە بە كەمكردنەوە مافی فەرمانبەر‌و موعیدو مامۆستا، حەماسەتی ئیشكردن‌و دڵسۆزی بۆ زانكۆ لاواز بووە. بەجۆرێك كاریگەری هەبووە لە بێ متمانەیی لە نێوان ئەوان‌و حكومەتدا.\n4. لە بری ئەوەی زانكۆ كۆنترۆڵی بازار بكات، لە ئێستادا بازار كۆنترۆڵی زانكۆی كردووەو خاوەن نمرەی نزم كە هاوكات خاوەن پارەكانن، دەهێنرێنە زانكۆ بروانامەیان پێدەدرێت‌و لە داهاتودا دەبنە كەسانی ئەكادیمی ئەم كۆمەڵگەیە، هاوكات عەقلە زانسیەكانی زانكۆ دەچنە بازارو كاری ناو بازار دەكەن‌و دور دەكەونەوە لە زانكۆ.\n1. ساڵی نوێ چاو بخشێرێتەوە بە موچەی كارمەندان‌و مامۆستایانی وانكۆ بە شێوەیەك كە بتوانین پارێزگاری لە تواناكانیان بكەین.\n2. بوجەی زانكۆ زیاتر بكرێت بە جۆرێك بتوانین خزمەتگوزاریە ناوخۆیەكانی زانكۆ پەكی نەكەوێت\n3. ئەو داهاتەی كە زانكۆ دەستی دەكەوێت بەشی هەرە زۆری بۆ زانكۆ بێت‌و خۆی دەسەڵاتی بەسەردا هەبێت.\n4. كارئاسانی بۆ خوێندنی باڵاو توێژینەوەی زانستی بكرێت بە جۆرێك هاندانی پێوە دیار بێت نەك بێئومێدی‌و ساردكردنەوەی كەسانی فێرخواز.\n5. ئەو داهاتەی كۆلیجەكەمان هەیەتی لە دوكانی ئیستنساخ‌و كافتری كۆلیج بخرێتە ژێر دەستی كۆلیجەكەمان تا كورتهێنانی نەسرییەی پێپر بكەینەوەو باشتر خزمەتی كۆلیجەكە بكەین.\n6. ئەو داهاتەی كە لە خوێندنی پارالێل پەیدا دەبێت بەشی هەرە زۆری بگەرێتەو بۆ كۆلیج بە جۆریك بۆ سودی مامۆستایان‌و كارمەندان بێت.\n7. رەزامەندی وەزارت وەربگیرێت بۆ گۆڤاری كۆلیج‌و سەنتەری زانستی كۆلیجەكەمان، چونكە كاریگەری گەورەی دەبێت لە سەر ئاستی زانستی كۆلیجەكە.\nئێمە لێرەدا رایدەگەیەنین پێش ئەوەی وەرزی مانگرتن دەست پێبكاتەوە، با بیر لە چارەسەری بەهێزترو باشتر بكەینەوە نەك هەر بۆ زانكۆ، چونكە ئەو بەهانانەی حكومەت رایدەگەیەنێت لە قەیرانی ئابوریدا، دەتوانێت خەڵكی ئاسایی پێرازیبكات، بەڵام مامۆستای زانكۆ كەسێكی ئاسایی نییەو دەزانێت كە ئەم هەرێمە قەیرانی دارایی نییە بەڵكو قەیرانی سیاسی‌و كارگێری هەیە. هەر بۆیە بەرای ئێمە ئەگەر چارەسەرێكی گونجاو نەدۆزینەوە ئەوا بێچمتمانەیی لە نێوان سەرۆكایەتی زانكۆ لەگەڵ كارمەندو مامۆستاكانیشی سەر هەڵدەدەن.\nئێمە پێشنیار دەكەین\n1. زانكۆ لە رێگای كەناڵە ئەكادیمیەكانی خۆیەوە. لە پاڵ حكومەت‌و لایەنە سیاسیەكان لە دروستكردنی بریاردا لەم هەرێمە بەشداربێت.\nلە رێگای راپرسییەوە رای زۆرینەی مامۆستاو كارمەندانی زانكۆ وەربگیرێت بۆ ئەوەی چۆن ئەم قەیرانە لە زانكۆدا تێپەرێنین.


وەزارەتی دەرەوەی ئەمریکا هه‌ڵوێستی خۆی له‌باره‌ی ئه‌ندامبونی فینلاند له ناتۆ راگه‌یاند\n11:06 - 14/05/2022\nوەزارەتی دەرەوەی ئەمریکا رایگه‌یاند، پێشوازی ده‌كات لە پێشنیاری فینلاند بۆ چونە پاڵ هاوپه‌یمانی باكوری ئه‌تڵه‌سی (ناتۆ)، سەرەڕای هۆشدارییەکانی روسیا دەربارەی ئەم هەنگاوە.\nپێشتر ساولی نینستۆ، سەرۆکی فینلاند و سەنا مارین، سەرۆک وەزیرانی فینلاند داوایان كرد فینلاند ببێته ئه‌ندامی ناتۆ و رایانگه‌یاند، "وەک ئەندامێکی ناتۆ، فینلاند توانای بەرگری بەهێز دەکات و هیوادارین لەماوەی چەند ڕۆژی داهاتودا ئەو هەنگاوە نەتەوەییانەی کە پێویستن بۆ جێبەجێکردنی ئەو بڕیارە بەزویی ئەنجام بدرێن".\nهه‌مو وڵاتێک مافی ئەوەی هەیە ڕێگای خۆی و هاوپەیمانەکانی خۆی هەڵبژێرێت\nساموێل وۆربێرگ، وتەبێژی وەزارەتی دەرەوەی ئه‌مریكا له لێدوانێكدا به سكای نیوز-ی راگه‌یاند، "هه‌مو وڵاتێک مافی ئەوەی هەیە ڕێگای خۆی و هاوپەیمانەکانی خۆی هەڵبژێرێت، چونەناو ناتۆش بڕیارێکە لە نێوان 30 هاوپەیمانی ناتۆ و ئەو وڵاتەی کە ئاواتەخوازە بچێتە پاڵی، بڕیاریی لێده‌درێت و کەسی دیكه ناتوانێت دەستتێوه‌ردان بكات".\nئیدارەی بایدن پابەندە بەوەی کە دڵنیابێت لەوەی کە سیاسەتی دەرگا کراوەی ناتۆ لە بەردەستی وڵاتانی ئاواتخوازدا دەمێنێتەوە\nجەختیشیکردەوە، کە ئیدارەی سەرۆکی ئەمریکا جۆو بایدن پابەندە بەوەی کە دڵنیابێت لەوەی کە سیاسەتی دەرگا کراوەی ناتۆ لە بەردەستی وڵاتانی ئاواتخوازدا دەمێنێتەوە، کاتێک ئامادەن و دەتوانن پابەندی ئەندامێتی جێبەجێ بکەن و بەشداری بکەن لە ئاسایش لە ناوچەی یۆرۆ.\nفینلاند و سوید هاوبەشێکی نزیک و گرنگی ئەمریکا و ناتۆن\nوتەبێژی وەزارەتی دەرەوەی ئه‌مریكا وتیشی، "فینلاند و سوید هاوبەشێکی نزیک و گرنگی ئەمریکا و ناتۆن، ئێمە بە توندی پابەندین بە بەهێزکردنی هاوکارییە دوقۆڵییەکانی بەرگری و ئاساییشمان".\nئه‌وه‌شی خسته‌ڕو، "بەهێزکردنی هاوکاری بەرگری ناتۆ بەتایبەتی گرنگە لەبەر ڕۆشنایی نیگەرانییەکانی ئاسایشی ئەوروپا، کە به‌هۆی ئۆپەراسیۆنە سەربازییەکانی ڕوسیاوە لە ئۆکرانیا بەرزکراوەتەوە".\nئۆپەراسیۆنە سەربازییەکەی روسیا لە ئۆکرانیا بوەهۆی گۆڕانکارییەکی مێژویی لە پێگەکانی فینلاند بۆ چونە پاڵ ناتۆ\nئۆپەراسیۆنە سەربازییەکەی روسیا لە ئۆکرانیا بوەهۆی گۆڕانکارییەکی مێژویی لە پێگەکانی فینلاند بۆ چونە پاڵ ناتۆ، کە هەفتەی رابردو دەستیان بە گفتوگۆكرد له‌وباره‌یه‌وه، ئه‌و هه‌نگاوه‌ش مۆسکۆی توڕەكرد.\nكۆشكی سه‌رۆكایه‌تی روسیا (کرملین) ڕۆژی پێنجشەممە ڕایگەیاند، کە چونەژورەوەی فینلاند بۆ ناتۆ هەڕەشەیەکی بۆ ڕوسیا دروست دەکات و ئه‌و بڕیاره، هەڵوێستێكی دوژمنكارانه‌یه به‌رامبه‌ر به مۆسكۆ.\nهاوپەیمانان بە شێوەیەکی نەرم و خێرا پێشوازی لە سوید و فینلاند دەکەن بۆ ئه‌ندامبونیان له ناتۆ\nلە ئەنجامی ئەو هۆشدارییانەی روسیا، سکرتێری گشتی ناتۆ بەم دواییانە ئاماژەی بەوەدا، کە هاوپەیمانان بە شێوەیەکی نەرم و خێرا پێشوازی لە سوید و فینلاند دەکەن بۆ ئه‌ندامبونیان له ناتۆ.\nفینلاند لە کاتی جەنگی سارددا بێلایەنی مایەوە، لە بەرامبەر ئەو دڵنیاییەی لە مۆسکۆ وەریگرت کە هێزەکانی سۆڤیەت خاکەکەی داگیر ناکەن، ئه‌و ده‌وڵه‌ته به ژماره‌ی 5.5 ملیۆن دانیشتوه‌وه پەیوەندی بە یەکێتی ئەوروپاوە کردوە و لە هاوبەشییەکی نزیکدایە لەگەڵ ناتۆ، بە تایبەتی لە بواری هەواڵگری و هاوبەشکردنی سه‌ربازی.


پۆتن له سۆچی له‌گه‌ڵ کێری کۆده‌بێته‌وه\nی مانگی پـێنج ١٢, ٢٠١٥\nU.S. Secretary of State John Kerry, left, is welcomed by Russian President Vladimir Putin at the presidential residence of Bocharov Ruchey in Sochi, Russia, May 12, 2015.\nوه‌زیری ده‌روه‌ی وڵاته یه‌کگرتووه‌کان له یه‌کمین سه‌ردانێدا پاش ئه‌وه‌ی گرژی که‌وته نێوان په‌ێوه‌ندیه‌کاندا له‌گه‌ڵ روسیا به هۆێ ناکۆکیه تونده‌کانیان سه‌باره‌ت به ئۆکرانیا و سوریا، بریاره له رۆژی سێشه‌ممه له هاوێنه هه‌وارێ سؤشی له‌گه‌ڵ سه‌رۆکی رۆسی ڤیلادمیر پۆتن کۆبێته‌وه.\nدیمتری پسکۆڤ ووته بێژی کرملین پشت راستی به‌شداریکردنی پۆتنی کرد له وتو وێژه‌کانی سۆشیدا. ئه‌و به ئاژانسی په‌یام و نووچه‌ی ئینترفاکسی روسی ووت سزا نێونه‌ته‌وه‌ییه‌کان له سه‌ر روسیا له په‌یوه‌ندی دا به ده‌ستێکه‌ڵاو بوونی له‌گه‌ڵ جیاخوازه‌کاندا له رۆژهه‌ڵاتی ئۆکرانیا له‌سه‌ر کارنامه‌ی روسیادا نییه، به‌ڵام ووتی ئه‌گه‌ر بێت و بابه‌ته‌که بێته باسکردن ئه‌وان بۆچوونی خۆیان ده‌رده‌برن.\nوه‌زاره‌تی ده‌روه ده‌ڵێت بریاره پۆتن، وه‌زیری ده‌ره‌وه سیرگه‌ی لاڤرۆڤ و کێری له رۆژی سێشه‌ممه باس له سه‌ر کۆمه‌ڵێک کێشه‌ی دوو لایه‌نه و هه‌رێمیدا بکه‌ن وه‌کو به‌شێک له‌و هه‌وڵه به‌رده‌وامانه دا بۆ دڵنیا بوون له گواستنه‌وه‌ی دید و بۆچوونه‌کانی وڵاته یه‌کگرتووه‌کان.


وەزارەتی دادی تورکیا ژمارەی منداڵە ساواکانی ناو گرتووخانەکان وەک نهێنی دەشارێتەوە – بزاڤی خزمەت\nسێزگین تانریکوڵو ئەندامی پەرلەمانی تورکیا چەند پرسیارێکی ئاراستەی عەبدولحەمید گول وەزیری دادی تورکیا کرد سەبارەت بەو منداڵە ساوایانەی لەگەڵ دایکیان لە گرتووخانەکاندا بەندکراون. بەڵام لە وەڵامەکەی وەزارەتدا هیچ زانیارییەک نەدراوە سەبارەت بەوەی چەند منداڵی ساوا لەگەڵ دایکیان لە گرتووخانە بەندکراون.\nشایانی باسە پێشتر ڕێکخراوی مافەکانی مرۆڤ چەند جارێک ئاماری بڵاوکردووەتەوە سەبارەت بەو منداڵە ساوایانەی لەگەڵ دایکیاندا لە گرتووخانەکانی تورکیادا بەندکراون و بە پێی ئەو ئامارانە لە ساڵی ٢٠١٨دا ژمارەی ئەو منداڵە ساوایانە ٧٤٣ منداڵ بووە و ئەو ژمارەیەش لە ٢٠١٩ دا بۆ ٧٨٠ منداڵی ساوا بەرز بووەتەوە. وە لە ئێستادا پێشبینی دەکرێت ئەو ژمارەیە زیاتر بووبێت.\nعەبدولحەمید گول لە وەڵامەکەیدا ئاماژە بۆ ئەوە دەکات کە ١٤٦ منداڵی تەمەن ١٢ ساڵ بۆ ١٥ ساڵ، وە ٢ هەزار ٧٦٤ منداڵی تەمەن ١٥ ساڵ بۆ ١٨ ساڵ لە گرتووخانەکاندان بەڵام هیچ زانیارییەکی سەبارەت بەو منداڵە ساوایانە بڵاونەکردووەتەوە کە تەمەنییان لە نێوان ٠ بۆ ٦ ساڵدایە و لەگەڵ دایکیان لە گرتووخانەکاندا بەندکراون.


𝐁𝐈𝐒𝐊 𝐂𝐡𝐚𝐫𝐢𝐭𝐲 – British International Schools in Kurdistan – Hawler\nAs BISK, we would like to announce that we have set a charity project which aims to help and support both schools Ahmedi Khani School and Halgurd School, to provide their needs, to contribute with your donations and be a part of our project, please visit us at BISK. We look forward to your involvement and support.\nوەک قوتابخانه‌كه‌مان پێمان باشە ئەوە ڕابگەیەنین کە پڕۆژەیەکی خێرخوازیمان دانا ، کە ئامانج لە هاوکاری و پشتیوانی هەردوو قوتابخانەی ( قوتابخانەی ئەحمەدی خانی) و ( قوتابخانەی هەڵگورد) بێت ، بۆ دابینکردنی پێداویستیەکانیان ، بۆ بەشداری کردن لە کۆمەکەکانتان وئێوە بەشێک بن لە پڕۆژەکەمان تکایە لە BISK سەردانمان بکەن . ئێمە چاوەڕوان و پێشبینی بەشداری و پشتیوانی ئێوە دەکەین .\nتوذُّ المدرسة البريطانية أن تعلن عن بدئها بالقيام بعملٍ خيري يهدف الى مساعدة ودعم مدرستين وهما: ( مدرسة احمد خاني – ومدرسة هالكورد) وذلك من خلال توفير مسلزماتهم المدرسية. ولتكون جزءاً من هذا العمل الخيري يُرجى زيارتنا في المدرسة حيث نتطلع الى مشاركتكم ودعمكم.


داهاتووی کۆماری ئیسلامی لە سیلەی ڕاپەڕینەکەی خەزەڵوەرەوە – KDPmedia\nHomeوتارداهاتووی کۆماری ئیسلامی لە سیلەی ڕاپەڕینەکەی خەزەڵوەرەوە\nلەماوەی چوار دەیە دەسەڵاتی ڕەشی کۆماری سەرکوت و پەت و سێدارە، ئەو ڕێژیمە هیچکات وەک ڕاپەڕینی سەرانسەریی کۆمەڵانی خەڵکی ئێران لە خەزەڵورەی ئەمساڵ ترسی لێ نەنیشتووە و کۆڵەکەکانی دەسەڵاتی داپڵۆسێنەرانەی وەلەرزین نەکەوتووە. ئەو ڕاپەرینە جەماوەرییە کە بەهۆی سێ بەرانبەر زیادکردنی نرخی بێنزین دەستی پێکرد، زیاتر لە ١٤٠ شاری گەورە و بچووکی ئێرانی بە شارەکانی کوردستانیشەوە گرتەوە. سەرکوتکەرانی ڕێژیم بۆ دامرکاندنی ئاگری ڕق و بێزاریی خەڵکی هەژار و بێدەرەتانی ئێران، دەستیان لەهیچ جینایەت و کوشتارێک نەپاراست، بەجۆرێک کە سەدان کەس بەتەقەی ڕاستەوخۆی هێزە چەکدارەکانی کۆماری ئیسلامی کوژران و هەزاران کەس بریندار بوون و زیاتر لە هەشت هەزار کەسیش قۆڵبەست کران و، هەتا ئێستاشی لەگەڵ بێ ڕاوەدوونانی چالاکانی مەدەنی لە هەموو شارەکانی ئێران بەردەوامە.\nڕێبەرانی ڕێژیم بۆ پێشگرتن لە بڵاوبووونەوەی هەواڵ و ویدیۆ و ڕاپۆرتی ڕاپەڕینی کۆمەڵانی خەڵک لە نێوخۆی وڵات و ئەو جینایەتە سامناکانەی بۆ سەرکوتی ئەو ڕاپەڕینە خوڵقاندیان، لە ئێوارەی دووهەم ڕۆژی ناڕەزایەتییەکان، واتە ڕۆژی شەممە ٢٥ی خەزەڵوەر، تۆڕی ئینتێرنێتیان پچڕاند و بۆ ماوەی زیاتر لە ١٠ ڕۆژ دەرگای ڕاگەیاندنی هەواڵەکانی ئێرانیان گاڵە دا. بەم کارەش بەهەزاران میلیارد دۆلار زیان لە ئابووریی ئێران و کۆمەڵانی خەڵکی و کەرتی تایبەت کەوت. دیارە سەرکوتی بێبەزەییانە و خوێناویی ڕاپەڕینی خەزەڵوەر و پچڕاندنی تۆڕی ئینتێرنێت لە ئێران لەلایەن دەسەڵاتەوە، لەلایەک نیشانەی ترس و تۆقانی ڕێژیمە لە پەرەسەندنی ناڕەزایەتییەکان و داڕمانی یەکجارەکی دەسەڵاتە سەرەڕۆ و دژی گەلییەکەیان لەلایەکی دیکەش نیشانی دا دەسەڵاتداران، بەتایبەت لە دوای خرۆشانی گەلانی ئێران لە بەفرانباری ٩٦ کە ئەویش لەشێوەی خۆیدا بێوێنە بوو، هەموو ئامادەکارییەکیان لە هەموو ڕوویەکەوە بۆ بەرەنگاربوونەوەی هەر چەشنە ڕاپەڕین و ناڕەزایەتییەکی کۆمەڵانی خەڵکی ئێران کردوە.\nدیارە وەک پیشەی هەمیشەییان دەسەڵاتدارانی ڕێژیم، سەرەداوی ناڕەزایەتییەکانیان بە دەرەوە گرێ دا و ڕایانگەیاند ئەمریکا و وڵاتانی نەیاری کۆماری ئیسلامیی ئێران و بەناو دژی شۆڕش ئەو “پیلان و فیتنەیەیان” ناوەتەوە و بەم جۆرە ویستیان پاساو بۆ کوشتار و کردەوە جینایەتکارانەکانیان و ڕاپێچکردنی خەڵکی ناڕازی بۆ بەندیخانەکان بێننەوە، بەڵام لێدوان و دژکردەوەکانیان هەم ترس و تاسانی پێوە دیار بوو و هەم تا ڕادەیەکی زۆر دژبەیەک بوون؛ بۆ وێنە لە لایەک خامنەیی ڕێبەری نیزام باسی لە پیلانێکی قووڵ و بەربڵاو و زۆر مەترسیدار کرد کە پارەیەکی زۆری بۆ خەرج کراوە و بە وتەی ئەو “خەڵک” لەنێویان برد و، لە لایەکی دیکەش ئاخوند ڕوحانی بۆ چەواشەکردنی خرۆشانی میلیۆنیی خەڵکی ئێران و بیروڕای گشتی لە نێوخۆ و دەرەوەی وڵات، ئەم ڕاپەرینەی بە ناڕەزایەتییەکی بچووک وەسف کرد کە “تاقمێک” بە وتەی ناوبراو بەکرێگیراوی بێگانە تێیدا ئاژاوەیان گێڕا و بانک و بنکە حکوومەتییەکانیان کردە ئامانج و سووتاندیانن. هەروەها “عەلی فەدەوی”، جێگری فەرماندەی سپای پاسداران وەک ئەوەی لەگەڵ دوژمنێکی دەرەکی شەڕیان کردبێ و سەرکەوتبێتن، کوشتاری کۆمەڵانی خەڵکی ئێرانی بە “کەربەلای ٤” شوبهاند و بەشانازییەوە باسی لە جینایەتەکانی سەرکوتکەران کرد.\nهەرچەند گرانکردنی سێ قاتی نرخی بێنزین بوو کە بوو بەهۆی تەقینەوەی ناڕەزایەتییەکان و خەڵکی هێنایە سەر شەقام، بەڵام ئەو ڕاپەڕینە ڕیشەی لە ڕابردوو و لە سیاسەتە دژیگەلییەکانی کۆماری ئیسلامیدایە و ڕێک درێژەی ڕاپەڕینەکانی ڕابردووە کە کەم و زۆر لەنێو چین و توێژەکانی کۆمەڵگەدا بەردەوام بووە و جارناجارێک وەک خرۆشانی ساڵەکانی ٨٨ و ٩٨ سەری هەڵداوە. جگە لەمەش ئەوە هەر قەیرانە نێوخۆییەکان و ڕاپەرینی گەلانی ئێران نییە کە تەنگی بە ڕێژیم هەڵچنیوە و خامنەیی و مافیای دەسەڵاتی تەنگەتاو کردوە؛ لە ئاستی دەرەوەش کۆماری ئیسلامی لەلایەک تووشی قەیران و سەرلێشێواویی سیاسی بووە، وڵاتانی ناوچە و ئەمریکا لە بەرەیەکدا بەگژ سیاسەتە ئاژاوەگێڕییەکانیدا هاتوونەتەوە و لەلایەکی دیکەش دەبینین ئەو ڕێژیمە و دەستە و تاقمە تێرۆریستییەکانی لە وڵاتانی ڕۆژهەڵاتی نێوەڕاستدا لەحاڵی پاشەکشەدان. لە وڵاتی لوبنان تاقمی تێرۆریستیی حیزبوڵڵا کە دەسکردی کۆماری ئیسلامییە و لەلایەن ئاخوندەکانەوە و بە پارەی خەڵکی ئێران لە هەموو بارێکەوە تەیار دەکرێ، لە خۆپێشاندانەکانی ئەو وڵاتە و لە سەرکوتی خەڵکیدا دەستی باڵای هەبووە و لە لایەن خەڵکی ئەو وڵاتەوە وەک قوڵە چۆماغی ڕێژیمی ئێران سەیر دەکرێن و بێزراون. لە سووریەی کاولکراو، کۆماری ئیسلامی سەرەڕای تێچوویەکی زۆری گیانی و ماڵی، لە پێگەیەکی قایمدا نییە و لە لایەک ئامریکا و هاوپەیمانەکانی دەستێوەردانەکانی سپای قودس لەو وڵاتە بە دەستێوەردان و خۆشکردنی ئاگری شەڕ دادەنێن و ئیسڕاییلیش سەدان جار پێگە و بارەگاکانی هێزەکانی کۆماری ئیسلامیی داوەتە بەر ڕەهێڵەی مووشەک و بۆمبارانەکان، کە زەبری گورچکبڕ بوون بۆ ئەو ڕێژیمە و لە لایەکی دیکەش ڕووسەکان خەونی دەسەڵاتدارانی ئێرانیان بۆ ڕکێفکردنی سووریە پووچەڵ کردووەتەوە و جێگەی کۆماری ئیسلامییان هەتا دێ زیاتر لەو وڵاتە لەق کردووە.\nدۆخی کۆماری ئیسلامیی ئێران لە وڵاتی عێراق لەوەش خراپتر و ناسەقامگیرترە. لەو وڵاتە لە درێژەی خۆپیشاندانی خەڵکی ناڕازی لە شارەکانی ناوەند و باشووری عێراق کە زۆڕینەی ڕەهای شێعە مەزهەبن، کۆماری ئیسلامی بەتەواوی بێزراوە و لەو ماوەیەدا لە شاری کەربەلا جارێک و لە شاری نەجەف سێ جار هێرش کراوەتە سەر کونسوولخانەکانی و سووتێندراون. ئەوە لە حاڵێکدایە کە ساڵی ڕابردووش هێرش کرایە سەر کونسوولخانەی ئەو ڕێژیمە لە شاری بەسرە و سووتێندرا. هەروەها خۆپیشاندەران بەدژی دەستێوەردانەکانی ڕێژیمی ئاخوندەکان دروشمیان داوە و وێنەی ڕێبەرانی کۆماری ئیسلامی وەک خومەینی و خامنەیی و قاسم سولەیمانی فەرماندەی هێزەکانی قودسی سپای پاسداران و ئاڵای ئەو ڕێژیمە سووتێندران و ژێرپێ خران. ئەوە نیشان دەدا سەرەڕای هەوڵ و تەقەللایەکی زۆر و تێچووی دەیان میلیارد دۆلاریی، کۆماری ئیسلامی سیاسەتی بەردەوامی لە دەستێوەردان لە وڵاتانی ناوچە و گەڵاڵەی ئەوەی پێی دەڵێن “هیلالی شێعە”ی بۆ نەچووەتە سەر و تەنانەت لەنێو عێراق و لەو شارانەی وەک نەجەف و کەربەلا کە مەزارگەی ئیمامانی شێعەی لێیە و ڕێژیم وەک “کەعبە”ی شێعەکان سەیریان دەکا و، پارەی زۆر و زەوەندی لێ خەرج کردوون، جێگە و پێگەی نییە. خۆپیشاندەران کە لەو ماوەیەدا نیزیکەی ٤٠٠ کەسیان کوژراوە و زیاتر لە ١٦ هەزاریشیان لێ بریندار بووە، کۆماری ئیسلامی و دەستە و تاقمەکانی سەربەو ڕێژیمە بە تاوانباری ئەو ڕەشەکوژییە دەزانن و خوازیاری کۆتایی دەسەڵاتی ئاخوندەکان و گەڕانەوەی وڵاتەکەیان بۆ عێراقییەکانن.\nلە لایەکی دیکە گەمارۆ ئابوورییەکانی ئەمریکا دەسەڵاتدارانی کۆماری ئیسلامی و دەوڵەتی بەتەواوی خستووەتە ژێر گوشار و ئاکامەکەی بەڕوونی دیارە و دەبیندرێ. هەر ئەوە کە کۆماری ئیسلامی نرخی بێنزینی سێ قات زیاد کرد و دەستی چەپەڵی خۆی بۆ دابینکردنی پێویستییەکانی لە گیرفانی کۆمەڵانی هەژار و کەمداهاتی خەڵکی ئێران کرد دەربڕی ئەو ڕاستییەیە کە ئەو ڕێژیمە توانای بەڕێوەبردنی وڵات و دابینکردنی خەرجی دامودەزگاکانی نیزامە گەندەڵەکەی نییە و گەمارۆکان ڕێکیان گوشیوە. ئەو ڕاستییانە بێگومان دەبنە هەوێنی سەرهەڵدانی ڕاپەڕینی زۆر بەهێز و بەتەوژمتر لە خۆپیشاندانەکانی ئەم دواییە.\nڕاپەڕینی خەزەڵوەر نیشانی دا ئەوەیکە تا ئێستا کۆماری ئیسلامیی لەسەرپێ ڕاگرتووە، سپای پاسداران و هێزە سەرکوتکەرەکانی دیکەی ئەو ڕێژیمەیە و دەسەڵاتداران بۆ ڕاگرتنی نیزامەکەیان تەنیا بە چەک و سەرکوت پشت ئەستوورن. ئەو ڕاپەڕینە بە لەبەرچاو گرتنی ژمارەی یەکجار زۆری کوژراو و بریندارەکان و هەزاران دەسبەسەرکراو لە ماوەیەکی زەمانیی کورتدا و هەروەها ئامرازەکانی سەرکوتکەران وەک تانک و زرێپۆش و ڕەشاش، ئەوەی سەلماند کە کۆماری ئیسلامی و دەسەڵاتداران بە هیچ شێوەیەک لە بەرامبەر ویست و داخوازەکانی خەڵکی ئێران پاشگەز نابنەوە و بۆ مانەوە لە دەسەڵات و پاراستنی نیزامە خوێنڕێژ و گەندەڵەکەیان لە جینایەت و کوشتاری هەزاران کەسی دیکەش سڵ ناکەن. هەربۆیەش هیچ ئاسۆیەکی ڕوون بۆ گەلانی ئێران لە پێوەندی لەگەڵ دەربازبوونی ئاشتییانە لەو دۆزەخەی ئاخوندەکان پێکیان هێناوە نییە و، ئەوە ڕاپەرین و قوربانیدانە کە توانای بەچۆکدا هێنانی ئەو ڕێژیمەی هەیە و دەتوانێ بەرەبەرە داڕمان لە ئاستی هێزە نیزامییەکانیدا پێک بێنێ. هەروەک چۆن لە زۆربەی شۆڕش و ڕاپەڕینەکانی وڵاتانی جیهان دیتوومانە و دەیبینین شک لەوەدا نییە لە درێژەی ڕاپەڕینی هەژارەکان لە ئێراندا بەشێک لە هێزەکانی سپای پاسداران و ئەرتەش بەتایبەت لەئاستی خوارەوەدا دێنە ڕیزی خەڵکەوە و چەکەکانیان بەڕەوڕووی دەسەڵاتی ڕەشی ئاخوندە جینایەتکارەکان دەگرن. بەدڵنیاییەوە لە وەها حاڵەتێکدا دەسەڵاتی کۆماری ئیسلامی بەرگەی وەها ڕاپەڕینێک ناگرێ و قەڵای ستەم و کوشتاری ئاخوندەکان بۆ هەمیشە تێک دەڕمێ.\nپۆلیسی ئێران لە ئەرکی دابینکردنی ئەمنیەتەوە بۆ هێزی سەرکوتی خەڵک؟!


◄ Result: Found 1.141, page 1 of 115 Items per page: 🗐 1 🗐 5 🗐 10 🗐 25 🗐 50 🗐 100\n📊 %80ی ناوچە گەشتیارییەکانی هەولێر کەوتوونەتە دەڤەری سۆرانەوە Statistics and Surveys\n📅 Added on Aug 17 2019 4:04AM\n👁 This item has been viewed 2,916 times\n%80ی ناوچە گەشتیارییەکانی سنووری پارێزگای هەولێر ک [ More... 👁] ✖ ✖ 0 1 ✔ 91% ✍ J.O.E. 17-8-2019 4:04:27\n📅 01-03-2019 Dates & Events\n👁 This item has been viewed 2,760 times\nباکووری کوردستان - بنەماڵەی ئۆجالان بۆ چاوپێکەوتن [ More... 👁] ✖ ✖ 12 0 ✔ 99% ✍ H.B. 2-1-2019 14:15:28\n📅 01-12-2018 Dates & Events\n📅 Added on Oct 1 2018 9:09PM\n👁 This item has been viewed 4,267 times\nباکووری کوردستان - بە ئامانجی هەڵگرتنی گۆشەگیریی [ More... 👁] ✖ ✖ 26 14 ✔ 99% ✍ H.B. 1-10-2018 21:09:58\n📅 03-01-2019 Dates & Events\n👁 This item has been viewed 6,159 times\nباکووری کوردستان - دووەمین دانیشتنی پێنجەمین دادگ [ More... 👁] ✖ ✖ 23 21 ✔ 99% ✍ H.B. 1-12-2018 21:11:57\n📅 03-02-2020 Dates & Events\n📅 Added on Jan 1 2020 12:19AM\n👁 This item has been viewed 14,338 times\nباکووری کوردستان - مسلم ئارسلان هاوسەرۆکی پارتی گ [ More... 👁] ✖ ✖ 11 5 ✔ 99% ✍ H.B. 1-1-2020 0:19:15\n📅 03-03-2020 Dates & Events\n👁 This item has been viewed 40,781 times\nباکووری کوردستان - نوسینگەی مافەکانی سەدە کە لەسە [ More... 👁] ✖ ✖ 17 1 ✔ 99% ✍ H.B. 1-2-2020 15:05:16\n📅 03-10-1974 Dates & Events\n👁 This item has been viewed 6,063 times\n- هێرشی د.ق، بۆسەر کێوی زۆزک، لە ناوچەی دیانا و دا [ More... 👁] ✖ ✖ ✖ 0 0 ✔ 70% ✍ H.B. 30-8-2010 11:20:21\n📅 04-02-2018 - بەرخۆدانی عەفرین، رۆژی 16هەم Dates & Events\n📅 Added on Feb 4 2018 12:00AM\n👁 This item has been viewed 11,400 times\nرۆژهەڵاتی کوردستان - هاووڵاتییەکی کورد، بە ناوی م [ More... 👁] ✖ ✖ 13 16 ✔ 99% ✍ H.B. 4-2-2018 0:00:00\n📅 04-03-2020 Dates & Events\n👁 This item has been viewed 21,689 times\nباکووری کوردستان - لە وان لەدژی توندوتیژی دژی ژنا [ More... 👁] ✖ ✖ 17 1 ✔ 99% ✍ H.B. 1-2-2020 15:05:16\n📅 04-09-2018 - سووتانی دارستانەکانی باکووری کوردستان بەردەوامە! Dates & Events\n📅 Added on Sep 4 2018 12:00AM\n👁 This item has been viewed 3,870 times\nباکووری کوردستان - لە ناوەندی هاتای و ناوچەکانی ئ [ More... 👁] ✖ ✖ 14 1 ✔ 99% ✍ H.B. 4-9-2018 0:00:00


📅 19-03-2020 - 6ەمین رۆژی قەدەغەکردنی هاتووچۆ رێکەوت و رووداو (کڕۆنۆلۆژیا)\n👁 ئەم بابەتە 49,890 جار بینراوە\nرۆژهەڵاتی کوردستان - ژمارەیەک زیندانی لە زیندانێک [ زۆرتر... 👁] ✖ ✖ 17 0 ✔ 99% ✍ هـ.ب. 1-2-2020 15:05:16\n📊 ئاماری ئەو کەسانەی کە لە سەرەتای سەرهەڵدانی کۆرۆنا-19 تا 14-03-2020، لە رۆژهەڵاتی کوردستان گیانیان لەدەستداوە ئامار و راپرسی\n📅 کاتی تۆمارکردن Mar 15 2020 11:48PM\n👁 ئەم بابەتە 2,100 جار بینراوە\nبە پشتبەستن بە ئامارەکانی هەنگاو، لە ماوەی 24 کاتژ [ زۆرتر... 👁] ✖ ✖ 0 1 ✔ 99% ✍ ب.ج. 15-3-2020 23:48:42\n👁 ئەم بابەتە 1,727 جار بینراوە\n👁 ئەم بابەتە 1,662 جار بینراوە\n📊 ئاماری وەزارەتی تەندروستی لە بارەی ڤایرۆسی کۆرۆنا، 22-03-2020 ئامار و راپرسی\n📅 کاتی تۆمارکردن Mar 23 2020 9:08PM\n👁 ئەم بابەتە 1,737 جار بینراوە\nڕاگەیاندراوی وەزارەتی تەندروستی ژمارە (26) سەبار [ زۆرتر... 👁] ✖ ✖ 0 11 ✔ 99% ✍ ب.ج. 23-3-2020 21:08:16\n📊 ئاماری وەزارەتی تەندروستی لە بارەی ڤایرۆسی کۆرۆنا، 23-03-2020 ئامار و راپرسی\n📅 کاتی تۆمارکردن Mar 23 2020 9:27PM\nڕاگەیاندراوی وەزارەتی تەندروستی ژمارە (27) سەبار [ زۆرتر... 👁] ✖ ✖ ✖ 0 10 ✔ 99% ✍ ب.ج. 23-3-2020 21:27:46\n👁 ئەم بابەتە 37,025 جار بینراوە


وەزارەتی پەروەردە ورده‌كاری ده‌ستپێكردنه‌وه‌ی پڕۆسه‌ی خوێندنی بڵاوكرده‌وه\n13/01/2021 491 جار خوێندراوه‌ته‌وه\nوەزارەتی پەروەردە راگەیەندراوێکی بڵاوكرده‌وه و رایگه‌یاند، رۆژی شەممە ١٦ی ئه‌م مانگه خوێندن لە قۆناغی ١٢ی ئامادەیی، بەهەموو بەشەکانیەوە، لە قوتابخانە و خوێندنگە حکومی و ناحکومیەکان دەستپێدەکاتەوە.\nله‌راگه‌یه‌ندراوێكدا وەزارەتی پەروەردەی حکومەتی هەرێمی کوردستان بڵاویكرده‌وه: له كۆبوونه‌وه‌ی ئه‌مڕۆی لیژنەی باڵای روبەروبونەوەی ڤایرۆسی کۆرۆنا بڕیاردرا رۆژی شەممە ١٦ی ١ی ٢٠٢١، خوێندن لە قۆناغی ١٢ی ئامادەیی، بەهەموو بەشەکانیەوە، لە قوتابخانە و خوێندنگە حکومی و ناحکومیەکان دەستپێدەکاتەوە.\nئه‌وه‌ش خراوه‌ته‌ڕوو: پرۆگرامی خوێندن بە ریزبەندی دەخوێندرێت، رۆژ و کاتی تاقیکردنەوەکانی وەرزی و تاقیکردنەوە گشتییەکان بەگوێرەی ئەو خشتانەی کە بە نوسراوی فەرمی بلاودەکرێنەوە کاریان پێدەکرێت.\nله‌راگه‌یه‌ندراوه‌كه‌دا هاتووه: لە رۆژی شەممە ١٦ی ١ تا ماوەی یەک هەفتە، ئەو بژارەیە دەخرێتە بەردەم بەخێوکاری قوتابیان و خوێندکاران، لە رێگای فۆرمێکەوە کە وەزارەتی پەروەردە ئامادەی کردووە و لە قوتابخانەکان پڕ دەکرێتەوە، کە بەخێوکار سەرپشک دەکات قوتابیەکەی لە ناو پۆل بخوێنێت یان دەتوانێت خوێندنی ئەلیکترۆنی و ئۆنلاین و پاڵپشتی ماڵەوەی بۆ دابین بکات و نەچێتەوە بۆ قوتابخانە، بەڵام تەواوی تاقیکردنەوە نوسینەکیەکانی لە ناو پۆل دەبێت ئەنجام بدات.\nپاش کۆبوونەوەی رۆژی چوارشەممە، ١٣ ی ١ی ٢٠٢١ی لیژنەی باڵای روبەروبونەوەی ڤایرۆسی کۆرۆنا، بەسەرپەرشتی بەرێز وەزیری ناوخۆ و ئامادەبوونی بەرێزان : لە وەزیرانی تایبەتمەند و پارێزگار و سەرپەرشتیاری ئیدارە سەربەخۆکان ، بریاردرا:\n٣- لەسەر ڕاسپاردەی وەزارەتی تەندروستی و بەمەبەستی خۆپارێزیی مامۆستایانی بەرێز تەنها ئەوکاتانە لە قوتابخانە دەبن کە وانەیان هەیە، پاش وتنەوەی وانەکانیان پابەند ناکرێن بە مانەوە لە ناو قوتابخانە.\n٤- لە رۆژی شەممە ١٦ی ١ تا ماوەی یەک هەفتە، ئەو بژارەیە دەخرێتە بەردەم بەخێوکاری قوتابیان و خوێندکاران، لە رێگای فۆرمێکەوە کە وەزارەتی پەروەردە ئامادەی کردووە و لە قوتابخانەکان پڕ دەکرێتەوە، کە بەخێوکار سەرپشک دەکات قوتابیەکەی لە ناو پۆل بخوێنێت یان دەتوانێت خوێندنی ئەلیکترۆنی و ئۆنلاین و پاڵپشتی ماڵەوەی بۆ دابین بکات و نەچێتەوە بۆ قوتابخانە، بەڵام تەواوی تاقیکردنەوە نوسینەکیەکانی لە ناو پۆل دەبێت ئەنجام بدات.


كوردستان پێویستی بە فۆرمی مورسی و غەنووشی نییە\nجەمال عەبدوڵا 08/04/2021 - 15:54 وتار\nئەندامێكی پەرلەمانی كوردستان لەسەر لیستی یەكێك لە لایەنە ئیسلامیەكان دەڵێت: "ئەم بارودۆخە مەنگ و چەقبەستووە پێویستى بە گۆڕانکارى و شڵەقانێک هەیە، نابێ چیتر فۆڕمى حکومڕانى لەنێوان دوو حزب بێت، پێویستە لایەنەکانى دەرەوەى یەکێتى و پارتى لەدەوری یەک کۆ ببنەوە، ئەمە دەبێتە هیوا و ئومێدێکی بۆ خەڵک و قازانجى خەڵک و حزبەکانیشی تێدایە".\n1- ئەو ئەندامەی پەرلەمانی كوردستان بیری چووەتەوە ئەو شڵەقاندنەی كە ئێستا داوای دەكات لە ساڵی 2011 و وەك لاساییكردنەوەیەكی كوێرانەی تونس و میسر ھەندێك حزبی دەرەوەی پارتی و یەكێتی كە حزبەكەی ئەویشی تیابوو لەدەوری یەكتر كۆ بوونەوە و بۆ ماوەی 63 ڕۆژ لەبەردەركی سەرای سلێمانی ھەر ھەینیەك لە میسر چی بكرایە ئەوانیش دەیانكرد، بەڵام ئەنجامەكەی ئەوە بوو كە ھەموو ئەو حزبانە دواتر ھاتنە ناو ھەمان ئەو كابینەی حكوومەتەی كە ئەوان داوای ژێرەوژووركردنیان دەكرد.\n2- پێدەچێت ئەو ئەندامەی پەرلەمانی كوردستان ھێشتا نەزانێت كە ئێستا چەند حزب بەشدارن لە حكوومەتدا، چونكە ئەگەر ئەمەی بزانیایە، نەیدەگوت حكومڕانی لەنێوان دوو حزب چونكە خۆ ئەم كابینەیەی ئێستا ھەر بەتەنیا لە پارتی و یەكێتی پێكنەھاتووە، بەڵكوو جگە لە پێكھاتەكان گۆڕان و حزبی سۆسیالیستیشی تیایە، واتە فۆرمەكە ھی دوو حزب زیاترە ئەم كابینەی حكوومەتە تەنیا لایەنە ئیسلامیەكانی تیا نیە و ئەمەش نەك ھەر ئاساییە بەڵكوو لای من ئەمە یەكێكە لە خاڵە بەھێزەكانی ئەم كابینەی حكوومەتە نەك خاڵی لاواز.\n3- ئەو شێوازی حوكمكردنەی بەدیلی پارتی و یەكێتی كە ئەو ئەندام پەرلەمانە و ھاوئاواز و شەریكە ئایدۆلۆژیەكانیان لە كوردستان بە شوێنیەوەن، شێوازی حوكمی محەمەد مورسیی میسر و ڕاشد ئەلغەنووشیی تونسە، یەكەمیان ھەر كە بوو بە سەرۆكی میسر ویستی ھەموو داوودەزگاكانی دەوڵەت و ھەموو كۆمەڵگەی میسر بە ئایدۆلۆژیا و سیاسەتەكانی ئیخوان موسلیمین دابپۆشێ و ئەگەر عەبدولفەتاح سیسی و ھێز و خەڵك و حزبە عەلمانی و مەدەنیەكانی میسر نەبوونایە، ئێستا میسر بووبوو بە سەرچاوەی جەھل و گۆمی خوێن.\nلە تونسیش جگە لەوەی كە ڕاشد ئەلغەنووشی و حزبەكەی لە ئەنجامی گەندەڵی و دژایەتیكردنی خەڵكی ئازادیخواز، ڕۆژ لەدوای ڕۆژ و ھەڵبژاردن دوای ھەڵبژاردن خەڵك لێیان دەتەكنەوە، ھەفتەیەك پێش ئێستاش بوو كە ڕۆژنامەی (الانوار)ی تونس لە ڕاپۆرتێكی تەحقیقیی خۆیدا سامانی ڕاشد ئەلغەنووشیی سەرۆكی ئیخوانەكانی تونسی خستە ڕوو كە بریتیە لە یەك ملیار دۆلار و ئێستا ھەر یەك لە مەعاز و سوھێلی كوڕی و رەفیق عەبدولسەلامی زاوای خۆی، ئەم پارەیەی لە كار و كەسابەتی حەڵاڵدا! و لە ئەورووپا بۆ ھەڵدەسووڕێنن.\nبەشێك لەم كەسابەتە حەڵالەش ناردنی 20 كاروان چەك بووە بە قاچاخ بۆ لیبیا و لەم كەسابەتەیاندا 30 ملیۆن دۆلار قازانجی كردووە و كەسابەتێكی تری حەڵاڵیشی بازرگانیكردن بووە بە پاسپۆرتەوە و لەم كاسبیەشدا 220 ملیۆن دۆلار قازانجی كردووە. سەرچاوەی ئەم زانیاریانەی ئەو ڕۆژنامە تونسیەش ئەو زانیاریانە بووە كە قەتەر بۆ حكوومەتی میسری دزە پێكردووە.\nئێ باشە كێ ھەیە ئەمڕۆ بە ڕادەی قەتەر ئیخوان بناسێت؟ ئینجا ئایا ئەم ئەندام پەرلەمانە ئیخوانەی لای خۆمان داوای ئەوە دەكات كە شێوازی حوكمی ئێستای ھەرێم بگۆڕن بە شێوازی حوكمی مورسیی میسر و غەنووشیی تونس؟ بڕوا ناكەم كوردستان پێویستی بەم دوو نموونە جوانەی حوكمی ئیخوان بێت، واتە میسری مورسی و تونسی غەنووشی.


بەرەیەكی نوێی سیاسی لە باشوری كوردستان\nلە ماوەی دروستبوونی هەرێمی كوردستانەوە ژمارەیەكی بەرچاو لە رێكخراو و حیزبی سیاسی دروستبووە بەشێكیان حیزبی سێبەرو بەشێكیان حیزبی بەشداربوو لە دەسەلات و بەشێكیش گوایە ئۆپۆزیسیۆن بەلام تا ئێستە بێكاریگەر لەسەر گۆڕەپانە سیاسیەكە. لەبەر ڕۆشنایی ئەزمون و واقیع و مێژوە سیاسیەكە ئەم نوسینەم ئامادە كردوە ، تا ئەم بارودۆخەش بەم جۆرە بمێنێتەوە بیرۆكەی هەمە چەشنە دروست دەبێت وەك ئەلتەرناتیڤ بۆ ئەو بارودۆخە سیاسی و كۆمەلایەتیە چەقبەستو و ناهەموارەی دەسەلات و كۆمەلگەی كوردیی لە باشور تێی كەوتوە.\nلە كاتێكدا كایەی سیاسی لە هەرێمی كوردستان توانایەكی ڕاستەقینە ناداتە ئۆپۆزیسیۆن بۆ كاركردنی سیاسی ، چ جای بینینی ڕۆلێك. كار بۆ لەیەكتر ترازاندن و دابەش كردنی ئۆپۆزیسیۆن دەكات ، ئیتر هی ناو پەڕلەمان یان ئەوەی شەقام بێت ، بەم میتۆدە دەسەلات كار بۆ سەقامگیر كردنی دەسەلاتەكەی دەكات. دەسەلات دەیەوێ بەناوی ئازادی و دیموكراسیەوە ئازادی و دیموكراسی لەناو بەرێت. هەربۆیە ئۆپۆزیسیۆن بوون بۆ باشوری كوردستان وەك هەوا وایە بۆ ژیان ، بەلام كام ئۆپۆزیسیۆن؟\nئەو مرۆڤەی بڕوای وابێت سروشتی ئەو دەسەلاتەی هەرێم ، دەسەلاتی خێڵ و خێزان و دەسەلاتی تەقلیدیی و كۆنەپارێز هی چاكسازی و دەستاودەست كردنی دەسەلات و خۆگۆڕین و گوێگرتن بێت لە داواكاریەكانی گەل و پەیڕەویی پڕەنسیپە دیموكراتیەكان و رێفۆرم كردنی ڕاستەقینە بكات ، ئەوا لە بازنەیەكی داخراوی بۆش و خەیالاویدا دەخولێتەوەو هیچ لە سیاسەت و ئەزمونە سیاسیەكان و مێژووی سیاسی تێنەگەیشتوە سەبارەت بە جیهانبینی بۆ دەسەلات و كۆمەلگە.\nهەڵبژاردنی گالتەجاری و دیموكراسیەتی ساختە\nبەشداریكردن لە هەڵبژاردنی گاڵتەجاری و دیموكراسیەتی ساختەدا لە هەرێمێكی داگیكراودا بەو هەلومەرجەی دەگوزەرێت تەنیا شەرعیەتدانە بە دەسەلاتی ستەمكارو پێشێلكردنی مافەكانی مرۆڤ لە لایەن ئەو شێوە دەسەلاتەوە ، هەموو ئەوانەی لەو دەسەلاتەدا بەشدارن. دەبێت دوای ئەزمونی 28 ساڵ بزانرێت خەباتی پەڕلەمانیی لە هەرێمی كوردستان بەو شێوەیەی دەگوزەربَت كۆتایی هاتووە چونكە دەسەلاتی ڕاستەقینە لای پەڕلەمان و حكومەت و دادوەریی نیە بەلكو لای تاك و خێزان و خێڵی سیاسیە كە خاوەن موئەسەسەو ئیدارەو پارەو میلیشیای خۆیەتی.\nلێرەدا دەبێت بیرۆكەی بەنرختر بۆ ئایندەو چارەنوسی گەل دەستەبەر بكرێت. خوێندنەوەی ڕاستەقینەمان بۆ دەسەلات و كۆمەلگە هەبێت. ئێمە دەبێت مرۆڤەكانمان فێری یاخی بوون بكەین چونكە لەسەر هەقن و ئینتیمای نەتەوەیی و نیشتیمانی و بەها مرۆییەكانی بۆ بگێرینەوەو لە ئازادی خوود تێبگات بۆ ئەوی نەبێتە بتێك. ئەو مرۆڤانەی ئێمە كە هەمیشە ئامرازی سیاسی بوون بەلام ئەكتەری سیاسی نەبوون.\nئێمە دەبێت هەنگاو بۆ شێوە كارو خەباتێكی تری جەماوەری و سیاسی بوێر بنێین وەك سەرەتایەك بەدەر لە حیزبە ئۆپۆزیسیۆنە تەقلیدیەكانی جێگای هیواو متمانە نەماوون و لە بازنەیەكی بەتاڵدا دەخولێنەوە. "گەمژە ئەو كەسەیە چەندین جار یەك كار دوبارە بكاتەوەو چاوەرێی ئەنجامی جیاواز بێت". ئەو ئۆپۆزیسیۆنانەی كە ئامادە نین پشتگیریی بزوتنەوەی شەقام بكەن یان شەرمنانە دەیكەن. 17ی شوبات نمونەیەكی بەرچاوە.\nكەرەسەكان لە بارن بەلام شەقام پێویستی بە قیادەیەكی بوێرو شۆڕشگێڕو ژیرو پاك هەیەو دەست لەگەڵ دەسەلاتدا تێكەڵ نەكات و بزوتنەوەكە نەفرۆشرێت و بڕوای وابێت كە ڕێفۆرمی ڕاستەقینە بەم دەسەلاتەی ئێستەی هەرێم ، دەسەلاتی تەقلیدیی خێزان و خێڵی سیاسی ناكرێت. بزوتنەوەیەكی نوێی فكری و سیاسی و كۆمەلایەتی و ئەخلاقی و سێكولار بۆتە پێویستیەكی ژیانیی.\nبەرەیەكی نوێی ئۆپۆزیسیۆن\nژمارەیەكی بەرچاو لە رێكخراوەكانی كۆمەلگای مەدەنی و گروپەكانی فشار هەن كە رێكخراوی سێبەر نین و خاوەن هەڵوێستی تەندروستن ، خاوەنی كەسانی ڕۆشنبیرو ئەكادیمیست ، نوسەر ، ڕۆژنامەنوس و مامۆستایان و ڕەنجدەرو كەسایەتی بە هەڵوێست و بوێرین ، خاوەن چەندین رێكخراوی گەنجان و ژنان و خوێندكارانی ڕەخنەگری دەسەلات و ژمارەیەك لە لایەنە چەپەكان هەن ... ئەگەر هەموو ئەمانە بە ڕاكێشانە ناوی زەحمەتكێشان ، كاسبكاران و فەرمانبەران ، مەبەستم چین و توێژە كۆمەلایەتیەكان ... بتوانرێت بە ڕۆح و هەڵوێستێكی رێكخراوەیی شۆڕشگێڕانەوە لەسەر (پلاتفۆرمێكی، بەرنامەیەكی هاوبەش) لە بەرەیەكداو لەژێر چەترێكی جەماوەریداو لەژێر (سەركردایەتیەكی دەستەجەمعیدا) بۆ ئەم قۆناغە رێكبخرێن و كۆبكرێنەوەو خاوەن مەرجەعیەتێك بێت بۆ سەركردایەتی كردنی بە پلان و ستراتیژو بەرنامەو بە نەفەس درێژی و ورە بەرزی دەكرێت ببێتە هێزێكی ئۆپۆزیسیۆنی ڕاستەقینەی داهاتووی شەقام.\nدور نیە لە ئەنجامی توڕەیی جەماوەر بەرامبەر پێشێلكردنی مافەكانی ، ڕاپەرینێكی جەماوەریی عەفەوی بێ سەرو سەركردە ڕوبدات و دواتر دامركێتەوەو كورت خایەن بێت ، هەربۆیە پێویستی بە سەركردایەتیەكی مەحكەم دەبێت بە تایبەت كە ریزەكانی دەسەلات ناتەباو لێكترازاو بن. ئەو دەسەلاتە لە بنەڕەتدا ئەوە نیە كە نەتوانرێت نەگۆڕدرێت یان نەخرێتە ژێر فشاری ڕاستەقینەوەو خۆی لەبەردەم بزوتنەوەیەكی جەماوەریی شۆڕشگێڕی بوێرو رێكخراو و نەفەس درێژ بۆ مەودای دوور بگرێت.\nدوای نزیكبونەوەی لایەنە ئاماژە پێكراوەكان كار لەسەر نوسینەوەی پلاتفۆرمێكی هاوبەشی گونجاو بكرێت و لە كۆنفرەنسێكی سیاسیدا شیكردنەوەو ئامادەكاری خۆی بۆ بكرێت. ئەو بەرەیە كراوەیە بۆ هەموو تاك و لایەنێك بڕوای بە گۆڕانی شۆڕشگێرانەی ریشەیی هەبێت لە باشوری كوردستان لە دەرەوەی ئەو دەسەلاتە.\nسەبارەت بە چەپەكان وەك حیزبی شیۆعی كوردستان و حیزبی كۆمۆنیستی كوردستان و گروپە چەپ و كۆمۆنیستەكانی تر بە پێویستی دەزانم بچنە ناو یەك بەرەوەو ئەم بەرەیەش ببێتە بەشێك لە بەرە سیاسیە نوێكەی ئۆپۆزیسیۆن ، ئەوانە بەو شێوەیەی ئێستەیان لاوازو بەربلاون. بەدەر لەوە گۆرینی ناوی وشەی كۆمۆنیست و شیۆعی چونكە گونجاو نیە بۆ كۆمەلگەیەك زۆرینە موسوڵمان و دژەكانی ئیدیعای كافر بونیان دەكەن ، بەلام دەكرێ لە كرداردا كۆمۆنیست بن.\nئەوەی لێرەدا گرنگە قسەی لەسەر بكرێت :\n* نوسینەوەی پلاتفۆرمێكی هاوبەش\n* لێكۆڵینەوە لەسەر بابەتی دەسەلات و ئۆپۆزیسیۆن بوون لە باشوری كوردستان بە گشتی .\n* هەڵسەنگاندنی ئەزمونی ئۆپۆزیسیۆنەكان لەگەڵ دەسەلات.\n* ستراتیجیەتی نوێ بۆ كاری ئۆپۆزیسیۆن لە باشور لەبەر ڕۆشنایی ئەوەی ئۆپۆزیسیۆنی ڕاستەقینە كێیەو دەبێت چۆن بێت.\n* دەكرێ لە دەرەوەی ولات لق و نوێنەرایەتی بۆ بكرێتەوەو كەم نین ژمارەی كوردانی تاراوگە كە ئامادەی ئەم كارە دەبن.\nوتنی ئاسانترە وەك لە كردنی\nدیارە وتنی كاریكی لەم جۆرە ئاسانترە وەك لە كردنی. خۆ ئەگەر بزوتنەوەیەكی نوێی ئۆپۆزیسیۆنێكی نوێی شەقام خاوو كەمیش بێت بەلام دەبێتە سەرەتاو ناوك و داینەمۆو وزەیەكی نوێ بۆ ئایندە. پڕۆسەیەكی درێژو زەمەن خایەندو دوای هەر لێدان و لاواز بوونێك دەكرێ دوبارە هەستێتەوە سەر پێی خۆی. خۆ ئەگەر سەركەوتووش نەبێت ، رێگا خۆشكەر دەبێت بۆ ئەوانەی دوای خۆی. جا ئەم كارە چۆن و كەی ڕوو دەدات و كێ ئەنجامی ئەدات بەندە بە چەندین فاكتەرەوە بەلام زوو یان درەنگ تەنیا رێگایەكە بۆ ڕزگاریی لە كۆت و زنجیری چەوساندنەوەو كۆیلایەتی. جێگای دڵخۆشكەریی دەبوو ئۆپۆزیسیۆنەكانی ئێستە توانای گواستنەوەی ئەم مەهامەیان هەبوایە.\nبێرتۆلت برێشت وتەنی "ئەو مرۆڤەی خەبات دەكات و تێدەكۆشێت لەوانەیە بدۆرێت ، بەلام ئەوەی نایكات ئەوە هەر دەمێكە دۆڕاوە".\nناوچەی باشوری كوردستان لە ڕووی جوگرافی و دەورەدانی بە چەند دەوڵەتی دیكتاتۆرەوە بارودۆخەكەی ئالۆز كردوەو هەوڵی سەپاندنی هەژمونی خۆیان دەدەن بەسەر باشوری كوردستانیشدا ، ئەگەر ئەو دەسەلاتەی باشور لەو بیست و هەشت ساڵەداو لە چوارچێوەی هەرێمێكی بەناو فیدرالیەوە لە ڕووی سیاسی و ئابوری و كۆمەلایەتی و خزمەتگوزاریەوە هەنگاوی جدی و عەمەلی بنایە ئێستە دەوڵەتێكی ئیعلان نەكراوی پتەو دەبووین و لە پۆزشنێكی هێزەوە مامەڵە لەگەڵ مەركەزو دەرەوەشدا دەكرا ، بەلام ئەو مەهامە مێژووییە بە دەسەلاتی خاك و گەل فرۆش ناكرێت كە بەرژەوەندی تاك و خێزانی سیاسی ئەولەویەتی هەبێت و سوپایەك لە خەلكی خۆفرۆش و كاسەلێس دروست بكات. چەندین لە دەوڵەتەكانی كەنداو لەلایەن ئەمیرو شێخ و خێزانەوە فەرمانڕەوایی دەكرێت ، ئازادی و مافی مرۆڤ تێیاندا بابەت نیە ، بەلام لانی كەم ولاتانی خۆیان پێشخستوە، خزمەتگوزارییان هەیەو نان هەیە. ئێمە بەدەر لە خەباتمان بۆ نان و ژیانێكی شایستە خەباتمان بۆ ئازادییشە ، بەواتا بۆ ئازادی فكر ، ئازادیی و پاراستنی كەرامەتی تاكو نوسین و ئازادیی بیركردنەوەو ڕادەربڕین و كۆمەلگای مەدەنی و مافەكانی مرۆڤ و دەستوری عەلمانیە...\nلەوانەیە گۆڕانێك لە هاوكێشە سیاسیە ئیقلیمی و نێودەوڵەتیەكەو ناوخۆی عێراقدا ببێتە هۆی گۆڕانكاریەك لە تەواوی عێراق و باشوری كوردستانیشدا ، بەلام مەرج نیە ئەرێنی بێت.\nسەرجەم كۆمەلگە تەقلیدیەكان لە قۆناغی پەرینەوە بۆ كۆمەلگەیەكی مۆدێرن بەناوچەیەكی خۆلەمێشیدا دەڕۆن كە ماوەی گواستنەوەی لە كۆمەلگەو ولاتێكەوە بۆ ئەوی دی جیاوازە ئەویش بە پێی هوشیاری كۆمەلگەو فاكتەرە لە بارەكان بۆی. ئێمە دەكرێ بۆ ئەو قۆناغی پەرینەوەیە ڕۆلێكی ئەرێنی ببینین. ئەوروپاش بەو قۆناغەدا ڕۆیشتوە ، بە قۆناغی شۆڕش و رێنسانسدا ڕۆیشتوە. ئێمە دەكرێ پاڵ بە مێژو بنێیین بۆ پێشەوە.\nئەستەنبول ئاوێنەیەك بۆ بینینی خۆمان\nسه‌ركه‌وتنی جه‌هه‌په‌و دیدێكی تر!\nپارێزگای سلێمانی لە هەڵبژاردنی 12ی ئایاردا\nزەینەب‌و سایەو دنیای ئێمە\nسیستەمی سیاسی و پێکدادانی دەسەڵاتەکان\nمێسی خەڵاتی باڵۆن دۆر ( تۆپی زێڕین)ی ئەم وەرزەی لەدەستداوە؟\nدوای 70 ساڵ داوای لێبوردن لە جۆرج ئۆرۆیل دەكرێت\nئەستێرەكانی هۆڵیۆد.. لە لوتكەی بەناوبانگییەوە بۆسەر ساجی عەلی\nچەند ئەستێرەیەكی بەناوبانگی جیهانی تۆپی پێ بەدوای كارێكدا وێڵن\nلە ترسی ئەردۆغان سەردانی بەریتانیا ناكات


📊 Babet 373,882 | Wêne 58,900 | Pertk PDF 10,946 | Faylî peywendîdar 42,121 | 📼 Video 167 | 🗄 Serçawekan 14,522 |\n✌ ئایش ئەحمەد مستەفا Şehîdan\n📅 Katî tomarkrdin Aug 1 2015 4:43PM\n👁 Em babete 2,264 car bînrawe\nبەهۆی بۆردومانی فڕۆکە جەنگییەکانی تورکیا لە 01-08- [ Zortir... 👁] ✖ ✖ ✖ 0 0 ✔ 68% ✍ M.B. 1-8-2015 16:43:16\n📝 بەیاننامەی دەستەی راگەیاندنی کەمپینی نا بۆ گرانکردنی کارتی مۆبایل Bellgenamekan\n📅 Katî tomarkrdin Aug 1 2015 2:22PM\n👁 Em babete 3,116 car bînrawe\nبەڕێزان، دوای ئەوەی کە حکومەتی فیدڕاڵی عیراق بەمەب [ Zortir... 👁] ✖ ✖ ✖ 0 0 ✔ 81% ✍ H.B. 1-8-2015 14:22:19\n📝 رونکردنەوەیەک لە ئاسیاسێل وە Bellgenamekan\n📅 Katî tomarkrdin Aug 7 2015 2:06AM\nکۆمپانیای ئاسیاسێل لە بارەی گرانکردنی نرخی کار [ Zortir... 👁] ✖ ✖ ✖ 0 0 ✔ 81% ✍ M.B. 7-8-2015 2:06:13\n✌ ساڵح رەسوڵ حەمەدئەمین Şehîdan\n📅 Katî tomarkrdin Aug 1 2015 4:47PM\n👁 Em babete 2,417 car bînrawe\nبەهۆی بۆردومانی فڕۆکە جەنگییەکانی تورکیا لە 01-08- [ Zortir... 👁] ✖ ✖ ✖ 0 0 ✔ 68% ✍ M.B. 1-8-2015 16:47:13\n📝 سەرۆکایەتی هەرێم: شەهیدکردنی هاووڵاتیی مەدەنیی هیچ پاساوێک هەڵناگرێت Bellgenamekan\n📅 Katî tomarkrdin Aug 1 2015 12:44PM\n👁 Em babete 2,731 car bînrawe\nشەوی ڕابردوو لە ئەنجامی بۆردومانی فڕۆکەکانی سوپای [ Zortir... 👁] ✖ ✖ ✖ 0 0 ✔ 81% ✍ H.B. 1-8-2015 12:44:16\n✌ عەبدولقادر ئەبوبەکر حەمەدئەمین Şehîdan\n📅 Katî tomarkrdin Aug 1 2015 4:48PM\n👁 Em babete 2,354 car bînrawe\nبەهۆی بۆردومانی فڕۆکە جەنگییەکانی تورکیا لە 01-08- [ Zortir... 👁] ✖ ✖ ✖ 0 0 ✔ 68% ✍ M.B. 1-8-2015 16:48:43\n📝 مەکتەبی سیاسی یەکێتی: داوای راگرتنی دەستبەجێی بۆردومانەکان دەکات Bellgenamekan\n📅 Katî tomarkrdin Aug 1 2015 12:55PM\n👁 Em babete 2,530 car bînrawe\nبەتوندی ئیدانەی بەردەوام بوونی بۆردومانەکانی فڕۆکە [ Zortir... 👁] ✖ ✖ ✖ 0 0 ✔ 83% ✍ H.B. 1-8-2015 12:55:35\n✌ نەجیب عەبدوڵا عەزیز Şehîdan\n📅 Katî tomarkrdin Aug 1 2015 4:52PM\n👁 Em babete 2,380 car bînrawe\nبەهۆی بۆردومانی فڕۆکە جەنگییەکانی تورکیا لە 01-08- [ Zortir... 👁] ✖ ✖ ✖ 0 0 ✔ 70% ✍ M.B. 1-8-2015 16:52:33\n✌ هەڤاڵ خەبات Şehîdan\n📅 Katî tomarkrdin Aug 1 2015 4:55PM\nبەهۆی بۆردومانی فڕۆکە جەنگییەکانی تورکیا لە 01-08- [ Zortir... 👁] ✖ ✖ ✖ 1 0 ✔ 76% ✍ M.B. 1-8-2015 16:55:52\n✌ هەڤاڵ سەما Şehîdan\n📅 Katî tomarkrdin Aug 1 2015 4:57PM\n👁 Em babete 2,629 car bînrawe\nبەهۆی بۆردومانی فڕۆکە جەنگییەکانی تورکیا لە 01-08- [ Zortir... 👁] ✖ ✖ ✖ 1 0 ✔ 74% ✍ M.B. 1-8-2015 16:57:27


حوكمى چارەسەركردن بەمۆسیقا چیە؟ : ماڵپەڕی وەڵامەکان\nسيحر و جادووڕوقیەى شەرعىحوكمى چارەسەركردن بەمۆسیقا چیە؟\nهیچ بنچینەیەكى نیە، بەڵكو ئەوە كارى كەسە گێلەكانە، وەمۆسیقا چارەسەر نیە، بەڵكو خۆى دەردە، لەئامڕازى مەلهاكانن، و هەموویان نەخۆشین بۆ دڵ، و هۆكارن بۆ لادان لەڕەوشت.\nبەڵام چارەسەرى بەسوود بریتى یە لەوەى نەخۆش گوێ لەقورئان و ئامۆژگارى و فەرموودە بگرێت. بەڵام چارەسەركردن بەمۆسیقاو جگەلەویش لە (آلات الطرب) ڕاى دەهێنێت لەسەر باطل. وەنەخۆشیەكەشى زیاد دەكات، ولەسەرى قورس دەبێت، ولاحول ولا قوة إلا بالله (ابن باز).\nتازە ژنم هێناوە ماوەیەکە ناتوانم بچمە لای خێزانم و جیماعی لەگەڵ بکەم ، جا نازانم سیحرم لێ کراوە یاخود سیحر لەخێزانم کراوە؟ خۆ یەكلاكردنەوە بۆ روقیە خوێندن بەسەر خەڵكیدا و كردنی بە پیشە حوكمى روقیە، وە هەروەها حوكمى نووسینى هەندێك ئایەت و هەڵواسینى بە ملى نەخۆشیدا دەرکردنی جن لە لاشە و حوکمی ئەو کەسەی کە داوا دەکات جن لە لاشەی دەربکرێت ڕوقیە پێچەوانە نییە لەگەڵ تەوەکول\nسەردان: ١,٠٧٥ بەش: ڕوقیەى شەرعى\nپرسیاری دواترحوكمى مێش كردن بۆ ئافرەتان چى یە؟پرسیاری پێشترحوكمى لابردنى مووى دەم و چاو بۆ ئافرەتان چى یە؟


📝 Cejna Paskalya li tevahiya cîhanê û Gelê Asur-Suryanî-Kildanî û hemî bawermendên Mesîhî pîroz be курдские документы\n📅 Добавлен Apr 1 2018 9:52AM\nDi demekî de ku gelên Mezepotamya û gelên li Kurdi [ Больше... 👁] ✖ ✖ ✖ 0 0 ✔ 91% ✍ N.I. 1-4-2018 9:52:20\n✌ Musa Ebdilxanim (Quwetlî Hesekê) мученики\n📅 Добавлен Apr 4 2018 9:37AM\n👁 Этот пункт был просмотрен раз 2,017\nKod Adı: Quwetlî Hesekê Adı Soyadı: Musa Ebdilxan [ Больше... 👁] ✖ ✖ 0 1 ✔ 92% ✍ M.B. 4-4-2018 9:37:20\n📷 بەهۆی بۆردوومانەکانی فڕۆکە جەنگییەکانی تورکیاوە، زیانێکی زۆر بەر مەزارگەی شەهید گوڵان و شەهید سمکۆ سەرهەڵدان کەوتووە Изображение и описание\n📅 Добавлен Apr 2 2018 10:08PM\n01-04-2018 [ Больше... 👁] ✖ ✖ 6 0 ✔ 82% ✍ H.B. 2-4-2018 22:08:06\n📝 پەیامی پیرۆزبایی دەستەی سەربەخۆی مافی مرۆڤ بەبۆنەی هاتنەوەی جەژنی قیامەی حەزرەتی مەسیح سەلامی خوای لەسەر بێت و جەژنی ئەکیتۆ курдские документы\n📅 Добавлен Apr 1 2018 3:17PM\nپیرۆزبایی خۆمان ئاڕاستەی خوشک و برایانی مەسیحی (کل [ Больше... 👁] ✖ ✖ ✖ 0 0 ✔ 93% ✍ H.B. 1-4-2018 15:17:41\n📝 جەژنی قیامەت - پۆسکال، لە تەواوی جیهان و گەلی ئاسوری، سوریانی و کلدانی و هەموو پەیڕەوانی ئاینی مەسیحی پیرۆزبێت курдские документы\n📅 Добавлен Apr 1 2018 9:50AM\n👁 Этот пункт был просмотрен раз 1,539\nله کاتێکدا کە گەلانی مێسۆپۆتامیا و گەلانی کوردستا [ Больше... 👁] ✖ ✖ ✖ 0 1 ✔ 91% ✍ N.I. 1-4-2018 9:50:06\n📊 دەڤەردارێ شنگال: بۆ ئاڤەدانکرنا شنگال پێدڤی ب بودجەیەکێ تایبەتین Статистика и опросы\n📅 Добавлен Apr 1 2018 2:29PM\n👁 Этот пункт был просмотрен раз 2,415\nدواڕۆژ، بورهان یەحیا دەڤەردارێ شنگال راگەهاند بڕی [ Больше... 👁] ✖ ✖ 0 0 ✔ 99% ✍ H.B. 1-4-2018 14:29:18\n📝 راگەیەنراوێک لە رۆژنامەی هاوڵاتی-یەوە курдские документы\n📅 Добавлен Apr 1 2018 4:08PM\n👁 Этот пункт был просмотрен раз 2,206\nدوای دوو ساڵ لە راگرتنی رۆژنامە و سایتی هاوڵاتی و [ Больше... 👁] ✖ ✖ 0 0 ✔ 99% ✍ H.B. 1-4-2018 16:08:33\n👫 عەلی مەحمودی کوڕی ڕەسووڵ биография\n📅 Добавлен Apr 9 2018 2:31PM\n👁 Этот пункт был просмотрен раз 2,011\nخەڵکی گوندی دربکەی شاری پیرانشار بە هۆی تەقینەوەی [ Больше... 👁] ✖ ✖ 0 1 ✔ 88% ✍ H.B. 9-4-2018 14:31:30\n📊 فرۆش و داهاتی نەوتی هەرێم لە مانگی 2018/3دا Статистика и опросы\n📅 Добавлен Apr 2 2018 10:45PM\nبەپێی ئامارەکانی سایتی (تانکەر تراکەرز) بڵاویکردوە [ Больше... 👁] ✖ ✖ 0 1 ✔ 99% ✍ H.B. 2-4-2018 22:45:11


ئەو کەسانەی ئەسڵەعن ئەم تایبەتمەندیەیان هەیە\nهۆشداری لەبارەی ئەم جۆرە نەعلەوە دەدرێت\nچیرۆكى كه‌نیزه تایبه‌ته‌كه‌ى به‌غدادى كه رۆژانه ده‌ستدرێژى ده‌كرده سه‌ر\nئه‌و كه‌سانه‌ى ئه‌مڕۆ رۆژى له‌دایكبوونیانه پێویسته ئه‌م زانیارییه بزانن\nله‌كاتى منداڵبووندا ده‌بێت چی له‌گه‌ڵ خۆت ببه‌یت؟\nكوڕه هونه‌رمه‌ندێك دوو دراوسێى خۆى كوشت و بڕیارى له‌سه‌ر درا\nئه‌م گیراوه‌یه لە پێنج خولەكدا پێستی روخسارت نەرم و پرشنگدار ده‌كات\nهەمەڕەنگ :: 12/09/2019 :: 857 جار بینراوە\nتاگ :: توێژینەوە\nكلكێك له روخسارى هاته ده‌ره‌وه... نهێنیه‌كه‌ى ئاشكرابوو\nلە گەرمەی خەودا پیاوێک رۆنی سورەکراو دەکات بە دەمووچاوی ژنەکەیدا\nزۆرێك له‌پیاوان به رووتانه‌وه‌ی قژیان ناڕه‌حه‌ت ده‌بن و پێیان وایه ئه‌گه‌ر قژیان نه‌بێت سه‌رنجڕاكێش نابن. به‌ڵام لێكۆڵینه‌وه‌یه‌ك ده‌ریخستووه كه ئه‌و بۆچوونه ناڕاسته و پیاوانی سه‌ر رووتاوه به كه‌سانی متمانه به‌خۆ و زیره‌ك و زاڵ داده‌نرێن.\nلێكۆڵینه‌وه‌كه له‌لایه‌ن پرۆفیسۆر د. فرانك مه‌سكارێلا له زانكۆی باری ئه‌نجام درا و ده‌ریده‌خات پیاوانی سه‌ر رووتاوه له رووی كۆمه‌ڵایه‌تییه‌وه له پیاوانی تر به‌هێزترن.\nهه‌رچه‌نده قژ سه‌رنجڕاكێشه به‌لای خه‌ڵكه‌وه، به‌ڵام پیاوانی سه‌ر رووتاوه به ئاستی كۆمه‌ڵایه‌تیی به‌رزتر داده‌نرێن به‌ڵام نابێته هۆی ترساندنی به‌رامبه‌ر.\nلێكۆڵینه‌وه‌كه وێنه‌ی ژماره‌یه‌ك پیاوی نیشانی به‌شدار بووان ده‌دا كه له هه‌ندێك له وێنه‌كاندا سه‌ریان رووتاوه بووه و له‌وانی تردا به‌شێوه‌ی دیجیتاڵی قژیان بۆ دانراوه، ئه‌نجامه‌كه‌شی سه‌رسوڕهێنه‌ر بوو: پیاوانی سه‌ر رووتاوه به كه‌سانی راستگۆتر و زیره‌كتر و نێرتر ده‌بینرێن.\nهه‌روه‌ها پیاوانی سه‌ر رووتاوه ته‌نیا به كه‌سانی به‌هێز و سه‌رنجڕاكێش نازانرێن به‌ڵكو به كه‌سانی زیره‌كیش داده‌نرێن. راپرسییه‌ك كه به به‌شداریی 20 هه‌زار كه‌س ئه‌نجام دراوه ده‌ریده‌خات كه پیاوانی سه‌ر ئەسڵەع به‌ته‌مه‌نتر له ته‌مه‌نی راسته‌قینه‌یان ده‌رده‌كه‌ون به‌ڵام له هه‌مان كاتدا به كه‌سانی زیره‌كتر و ژیرتر داده‌نرێن.\nئه‌م تێڕوانینه‌ی كۆمه‌ڵگه بۆ ئه‌و كه‌سانه راسته كه سه‌ریان به‌ته‌واوه‌تی ئەسڵەعە، به‌ڵام ئه‌و كه‌سانه‌ی په‌ڵه‌ی رووتانه‌وه به سه‌ریانه‌وه هه‌یه وه‌كو كه‌سانی لاواز ده‌بینرێن.\nبه‌هۆی یارییه‌كی مۆبایله‌كه‌یه‌وه چاوه‌كانی له‌ده‌ستدا\nبەهۆی بوونی پەیوەندی لەگەڵ خەسویدا هاوسەرەکەی کوشت


دیمانه ی کوردپرێس له‌گه‌ڵ مه‌زهه‌ری خالقی\nئێستا له پێناو ویژدانی گه‌له‌که‌مدا هه‌وڵ ده‌ده‌م\nبێده‌نگ بوونی من له‌گۆرانی وتن بۆ خۆم ناخۆشه، به‌ڵام ده‌بینم ویژدانی خۆم رازی کردووه که هه‌ر چه‌ند ناتوانم ژماره‌یه‌ک له‌گوێگرانم رازی بکه‌م، به‌ڵام شادم به‌وه‌ی ویژدانی گه‌له‌که‌م رازی ده‌که‌م، که له شوێنێکی دیکه‌دا و به پاراستنی ئه‌رشیڤه‌کان کارێکی دیکه ده‌که‌م بۆ گه‌له‌که‌مان.\nکوردپرێس: ڕه‌نگه یه‌که‌م که‌سێک بووبێت که له پێناو زانستی کردنه‌وه‌ی مۆسیقای کوردی له کوردستانی ئێران هه‌وڵیداوه، ئه‌و کاته‌ی که هه‌م وه‌ک گۆرانیبێژ و هه‌م وه‌ک به‌ڕێوه‌به‌ر له ئێزگه‌کانی تاران و کرماشان ئاماده‌بوو، ژیانی تا سه‌ر به شێوه‌یه‌کی دووفاقه پێناسه بکات؛ هه‌م بۆ ویژدانی نه‌ته‌وه‌یی تێبکۆشێت و هه‌م بۆ زاخاودانی گوێیه‌کان و ئێستاش که ته‌واو هه‌وڵه‌کانی له ئاستی ویژداندا چڕ کردووه‌ته‌وه.\nخالقی هه‌مان که‌سه که به‌رده‌وام قۆناغ به قۆناغی ژیانی خۆی پێناسه کردووه و کوندرا وتنی: له هه‌ر قۆناغێکیدا که‌سێکی جیاوازتری تاقی کردووه‌ته‌وه.\nهه‌ر قۆناغێکی ته‌ژییه له یاده‌وه‌ری و بیرکردنه‌وه. بیرکردنه‌وه بۆ داهاتوویه‌ک که له لایه‌که‌وه که‌ره‌سته و ته‌کنۆلۆژیای تایبه‌تی ده‌وێت و ئه‌م به جه‌ساره‌ته‌وه به‌ره‌و ڕووی ده‌بێته‌وه و له هه‌مان کاتدا سۆز و له خۆبردووییه‌کی ده‌وێت که خالقی که‌م بیری دێته‌وه لێی ڕزگاری بووبێت.\nئێمه‌ش ناچارمان کرد شته‌کان و وتراوه‌کانمان بۆ بڵێته‌وه و وه‌ک خۆی ده‌ڵێت: به‌ڵکوو به خوێندنه‌وه‌ی وه‌ڵامه‌کانی، ئیتر کۆمه‌ڵگا هه‌ندێک له پرسیاره ڕۆژانه‌کانی که‌مکاته‌وه.\nکوردپرێس: ئێوه وه‌ک به‌رپرسی ئنستیتیوتی که‌له‌پووری کورد ماوه‌یه‌که هه‌ستاون به بڵاوکردنه‌وه‌ی ئه‌رشیوی هونه‌رمه‌ندانی کوردستان وه‌ک عه‌لی مه‌ردان، حه‌سه‌ن عارف جه‌زراوی، حه‌سه‌ن زیره‌ک و... به‌ڵام تا چه‌نده کاری جوانیناسی و وۆرک شۆپ بۆ ئه‌م به‌رهه‌مانه کراوه تا ته‌نیا وه‌ک به‌رهه‌مێکی سه‌ڵه‌تی فولکلوری نه‌بیندرێن؟\nمه‌زهه‌ری خالقی: یه‌کێک له ئه‌رکه‌کانی ئنستیتیوتی که‌له‌پووری کورد پاراستنی هونه‌ری کورده به شێوه‌یه‌کی گشتی، که ده‌ڵێی هونه‌ر یا که‌له‌پووری کورد ته‌نیا گۆرانی و مۆسیقا ناگرێته‌وه، بگره سه‌دان بابه‌ته، چونکه که‌له‌پوور یانی بوونی مرۆڤه‌کان، جا چ بوونی کۆمه‌ڵایه‌تی یا بوونی مه‌ده‌نی، بۆیه یه‌کێک له‌و به‌شانه‌ی کاری له‌سه‌ر ده‌که‌ین مۆسیقا و ئاوازی کوردییه به شێوه‌یه‌کی گشتی، به‌تایبه‌ت کاره ڕه‌سه‌نه‌کان.\nئه‌و گۆرانیانه‌ی که دروست ده‌کرێ ده‌بێته گۆرانی سه‌رده‌مه، ئه‌وه جیایه له‌گه‌ڵ ئه‌وه‌ی گۆرانییه‌ک یا میلۆدییه‌ک له شوێنێکدا یا گوندێ یا که‌سێکی نه‌خوێنده‌وار به‌دڵ و سۆزی خۆی خوێندوویه‌تی و سه‌دان ساڵ له‌سه‌ر زار ماوه‌ته‌وه، ئه‌مه دوو بابه‌تی جیایه، ئه‌وه‌ی که مۆسیقارێک دروستی ده‌کات و دایده‌رێژێ ده‌بێته مۆسیقای ئه‌و زه‌ما‌نه و گه‌ر ئه‌و مۆسیقاره‌ش هه‌ڵکه‌وتوو بێ، ئه‌وا کاره‌کانی هه‌ر راده‌گرین.\nئێمه زیاتر کار له‌سه‌ر ئه‌و مۆسیقا که‌له‌پوورییه ده‌که‌ین که له سه‌دان ساڵ له‌مه‌وبه‌ره‌وه له‌سه‌ر زاری خه‌ڵکییه و سه‌رچاوه‌ی سه‌ره‌کییه بۆ ناسینی میوزیکی گه‌له‌که‌مان، ئێمه هه‌وڵده‌ده‌ین بۆ ئه‌وه‌ی ئه‌وان له‌ناوچوون بیانپارێزین.\nهه‌ڵبه‌ت ئه‌م گۆرانیانه سه‌ر به کام شێوه‌زاری کوردی بێ یان له‌کام به‌شی کوردستان وترابێ، بۆ ئێمه گرنگ نییه. ئه‌گونجێ ئه‌م کاره‌ی ئێمه چه‌ندین ساڵ درێژه بکێشێ، و ئه‌وه ماوه‌ی 9 ساڵه سه‌رقاڵی ئه‌م کاره‌ین به‌ڵام پێموایه ساڵانی زیاتر له‌وانه ده‌بات تا ئه‌و میلۆدییه کوردی و ره‌سه‌ننانه له گوند و شار و زاری گۆرانیبێژان کۆی بکه‌ینه‌وه و بیخه‌ینه ئه‌رشیڤه‌وه و ببێ به که‌ره‌سته‌یه‌کی شاز بۆ سوود لێوه‌رگرتن له‌پێناو بنه‌مارێژی میوزیکی داهاتووی کوردی، واته یه‌کێک له کاره سه‌ره‌کییه‌کانی ئێمه کۆکردنه‌وه‌ی ئه‌م مادده خامه‌یه.\nئه‌گه‌ر سه‌ره‌تای مێژووی تۆمارکردنی میوزیکی کوردی بگه‌ڕێنینه‌وه بۆ ساڵی 1939، ده‌توانین بڵێین که یه‌که‌مین قه‌وان له لایه‌ن سه‌عید ئاغای جزیریه‌وه تۆمار کراوه، واته یه‌کێک له دانیشتووانی کوردستانی تورکیا که له کاتی خۆی یه‌که‌م میوزیکی تۆمارکراوه‌ی له شاری موسڵ بڵاوکردوه‌ته‌وه، دواتر ئه‌م به‌رهه‌مه دابه‌زێندراوه‌ته سه‌ر کاسێت، به‌ڵام ئه‌وه‌ی ئێستا له به‌ر ده‌ستدایه به‌پاکی نه‌ماوه‌ته‌وه و ده‌نگ و (نۆیز)ی تێکه‌وتووه.\nهه‌ربۆیه کۆکردنه‌وه‌ی ئه‌و هه‌موو گۆرانی و میلۆدی کوردیه له ئه‌رشیڤدا، وه‌ک له سه‌ره‌تا باسمکرد به مه‌به‌ستی پاراستنیان له فه‌رامۆشی ده‌کرێت، ئه‌مه له کاتێکدایه که به‌شی هه‌ره زۆری ئه‌و به‌رهه‌مانه‌ی کۆمان کردوونه‌ته‌وه به تێپه‌ڕبوونی کات جۆریه‌تیان کاڵبوونه‌ته‌وه. هۆی ئه‌مه‌ش ده‌گه‌رێته‌وه بۆ شێوازی تۆمارکردنیان له سه‌ر کاسێت یان قه‌وان که له رادیۆ، ماڵان یان ستۆدیۆوه‌کان هه‌ڵگیڕاوه‌ته‌وه و ته‌کنیک و ته‌کنۆلۆژیای تۆمارکردنیان موگناتیسی بووه.\nئێمه له  ئنستیتیوتی که‌له‌پووری کورد ئه‌و گۆرانیه کۆنانه که له‌سه‌ر قه‌وان یا کاسێته، به‌و که‌ره‌ستانه‌ی له به‌رده‌ستمانه ده‌یکه‌ین به دیجیتاڵ و له‌م رێگا مانه‌وه‌یان هه‌میشه‌یی ده‌که‌ینه‌وه، له‌گه‌ڵ ئه‌وه‌شدا ئێمه سه‌رقاڵی پاککردنه‌وه‌یانین له ده‌نگ و نۆیز و خێراییه‌کانیان رێکده‌خه‌ینه‌وه.\nهه‌ڵبه‌ت بۆ ده‌ستکاری کوالێتی (جۆرێتی) ده‌نگه‌کان پێویستی به ئامێری تایبه‌ت به خۆی هه‌یه و هیوادارین له داهاتوودا بتوانین ده‌ستکاری ده‌نگه‌کان بکه‌ین، چونکا ته‌کنۆلۆژیا له ئه‌مرۆدا له ئاستێکی زۆربه‌رزدایه بۆ وێنه ته‌واو فیلمه‌کانی ڕابردوو له ته‌کنۆلۆژیای ئه‌مرۆدا نوێده‌کرێنه‌وه و بڵاوده‌کرێنه‌وه .\nڕه‌نگه له داهاتوودا ئه‌و توانایه‌مان ببێت که ژماره‌یه‌ک له‌و ڤیدیۆیانه‌ی پاک بکه‌ینه‌وه و نوێیان بکه‌ینه‌وه، واته ڕه‌سه‌نایه‌تییان بگه‌ینینه ئه‌و ئاسته‌ی که ته‌کنۆلۆژیا رێگه‌مان پێده‌دات.\nله ئێستادا بۆ ئه‌وه‌ی ئه‌و گۆرانییه کۆنه ڕه‌سه‌نانه‌مان له زاری خه‌ڵکدا بمێنێته‌وه، به تایبه‌تی بۆ ئه‌وه‌ی جیلی داهاتوو له ڕابردوو دانه‌برێت، ئه‌و به‌رهه‌مانه‌مان پاککردووه‌ته‌وه و ناسنامه‌یان بۆ داناوه.\nپێموایه کاره‌که له باری هونه‌رییه‌وه ستاندارد بووه و گه‌یشتووه‌ته ئاستی زانستی پێویست، ئاوه‌ها که هه‌م تێکست و هه‌م که‌سایه‌تی گۆرانیبێژ و هه‌م مۆزیکزانه‌کان ده‌ناسرێن و خه‌ڵکیش لێی ڕازین و هه‌موو لایه‌ک وه‌ک رادیۆ و ته‌له‌فزیۆن ده‌توانن سوودی لێوه‌ربگرن و ئێمه وه‌ک خزمه‌تێک له ئاستی نه‌ته‌وه‌ییدا ناوبڕی ده‌که‌ین.\nهه‌ڵبه‌ت ژماره‌یه‌کی زۆر له‌و به‌رهه‌مانه به‌هۆی نه‌بوونی ده‌رفه‌ته‌وه کاری پاککردنه‌وه  و دروست کردنی رێبه‌ریان ماوه بۆ بکرێ، هه‌ندێ گۆرانیبێژمان هه‌یه له‌وانه عارف جه‌زراوی و حه‌سه‌ن زیره‌ک که له‌وه زیاتر کاریان ده‌وێت، ئێمه بۆ سه‌ره‌تا به‌شێکیانمان لێ بڵاو کردوونه‌ته‌وه و له داهاتووشدا هه‌موو به‌رهه‌مه‌کانی دیکه‌یان پاک ده‌که‌ینه‌وه و ئاڕاسته‌یان ده‌که‌ین.\nژماره‌یه‌ک گۆرانیبێژی دیکه هه‌ن وه‌کو عه‌لی مه‌ردان که له‌سه‌دا نه‌وه‌دی کاره‌کانیمان بڵاوکردووه‌ته‌وه، به‌ڵام ژماره‌یه‌ک به‌رهه‌می هه‌یه که به زمانی تورکمانی وتوویه‌تی و ئه‌وه‌نده کوالێتی نزمه که نه‌مانتوانیوه کاری له سه‌ر بکه‌ین و بڵاوی بکه‌ینه‌وه، ئه‌وانه‌مان بڵاونه‌کردووه‌ته‌وه به‌و هیوایه‌ی له قۆناغێکی دیکه‌دا ئه‌و کاره بکه‌ین، له قۆناغێک که به‌رنامه و ئامێری دیاریکراوی ئه‌و جۆره کاره‌مان ده‌ست که‌وێت، چونکه ئه‌و به‌رهه‌مانه له بواری میلۆدی و خوێندنه‌وه زۆر گرنگن.\nکوردپرێس: له هاوینی ئه‌مساڵ و له میانه‌ی دانیشتنه‌کانی ئێوه له‌گه‌ڵ که‌ناڵی KNN ئاماژه‌تان به هه‌رێمی پێناسه‌نه‌کراوه‌ی مۆسیقای کوردی کرد و وتتان؛ ده‌بێت به شێوه‌یه‌کی زانستی له مۆسیقای کوردی بڕوانین و له‌م رێگاوه بگه‌ین به قواره‌یه‌کی تایبه‌تی نه‌ته‌وه‌یی، به‌م هۆیه ئێمه‌ش ئێستا ئه‌م باسه وه‌ک پرسیار ئاراسته‌ی خۆتانی ده‌که‌ین که مامۆستا خالقی وه‌ک مامۆستایه‌کی بواری مۆسیقا و به‌رپرسی ئنستیتیوتی هونه‌ره جوانه‌کان، جیا له بڵاوکردنه‌وه‌ی چه‌ند کتێبێکی پارتیتۆری تا چه‌نده له‌م بواره‌دا هه‌وڵتان داوه؟\nمه‌زهه‌ری خالقی: ئه‌و چه‌ند کتێبه من زۆر به گرنگی نازانم چونکه مێژووی که‌له‌پوورێک (که میوزیک یه‌کێک له لقه‌کانیه‌تی) که چه‌ند سه‌د ساڵ له ژێر چاودێری و سانسۆڕدا بووه، به ئاسان نابووژێته‌وه. ئێمه ره‌نگه زۆر هه‌وڵمان دابێت، به‌ڵام ئه‌و توانایی و ئیمکانه نه له ئنستیتیوتدا شک ده‌بردرێت و نه له بواری شه‌رایعی ناوچه‌یی. توانیومانه به ڕاده‌ی توانای خۆمان به‌شێکی زۆر له‌و که‌ره‌ستانه‌ی که پێناسه‌یه‌ک ده‌ده‌ن به میوزیکی کوردی مسۆگه‌ر بکه‌ین و ڕه‌نگه له داهاتووشدا به پلانێکی بیرلێکراوه ئه‌مانه زیاتر کۆبکه‌ینه‌وه و بۆ میوزیکی کوردی پێشنیاریان بکه‌ین.\nهه‌ڵبه‌ت تائێستا نه‌کراوه، له‌به‌ر ئه‌وه‌ی میوزیکی کوردی ده‌رفه‌تی پێویستی له ناوچه کوردنشینه‌کان پێنه‌دراوه که بتوانێ به شێوه‌یه‌کی زانستی، هونه‌ری، ته‌نانه‌ت به شێوه‌یه‌کی بازرگانی، له‌ناو کۆمه‌ڵگادا بوون و جووڵه‌ی هه‌بێ.\nتا ئێسته ژماره‌یه‌ک کتێب که میوزیکزانه کورده‌کان یا که‌سانی دڵسۆزی میوزیکی کورد نووسیویانه بڵاوکراونه‌ته‌وه، به‌ڵام تائێستا ئێمه شتێکی زانستیمان نییه له‌و باره‌یه‌وه، واته نازانین میوزیکی کوردی له کوێوه ده‌ست پێده‌کات و له‌کوێ کۆتایی پێدێ، به‌ڵام ده‌زانین له میلۆدی و ده‌نگه‌کانماندا به‌شمان هه‌یه و خۆمان له جه‌غزی میوزیکی عه‌ره‌ب، فارس و تورکدا ده‌دۆزینه‌وه.\nهه‌ربه‌و جۆره‌ی فارس و تورک و عه‌ره‌ب، چوارچێوه ته‌نانه‌ت زمانێکی بۆ میوزیکی خۆی داناوه، جۆری نیشانه‌ی تایبه‌تی بۆخۆی داناوه، گه‌ر ئێمه‌ش بمانه‌وێ ئه‌و به‌شه‌مان به شێوه‌یه‌کی زانستی و دوارۆژی هه‌بێ، پێویسته چوارچێوه‌یه‌ک بۆ میوزیکی کوردی دابنێین، یه‌کێک له‌و شتانه ئه‌وه‌یه پێویسته که‌ره‌سته‌ت هه‌بێ، تاوه‌کو توێژه‌ران بۆ داڕشتنی چوارچێوه‌که ئه‌مه‌یان وه‌ک ماتریاڵ له به‌رده‌ستدا بێ، بۆیه یه‌کێک له سووده‌کانی ئه‌رشیڤی ئه‌نستیتۆتی که‌له‌پووری کورد، ئاماده کردنی ئه‌و ماتریاله‌یه بۆ مامۆستایانی میوزیکی کوردی له ته‌واو ناوچه کوردنشینه‌کان، به‌ڵکوو ئه‌وان له ماوه‌یه‌کی نزیکدا (له دوو ساڵه‌وه بگره تا ده ساڵ) پێداچوونه‌وه‌ی بۆ بکه‌ن و بیر بکه‌نه‌وه که ئایا ده‌توانن چوارچێوه‌یه‌ک بۆ میوزیکی کوردی دابڕێژن یان ده‌توانن بۆ داڕشتنی چوارچێوه‌ی میوزیکی کوردی سوود له‌و مه‌قامات و ئامێرانه وه‌ربگرن که له ناوچه‌که‌دا ئاماده‌یه.\nمن ئێستا ته‌نیا بیرۆکه و که‌ره‌سته‌که‌یم ئاماده‌کردووه و ئیتر دوارۆژ ده‌که‌وێته ئه‌ستۆی ئه‌و مامۆستایانه که بێن و لێکۆڵینه‌وه‌ی له سه‌ر بکه‌ن و بابه‌تی زانستی له سه‌ر بنووسن، ئه‌و چوارچێوه و بابه‌تانه بهێننه ئاراوه که ئێمه بۆ میوزیکی کوردی ده‌بێ چی بکه‌ین.\nکوردپرێس: پرسیارێکی دیکه که له‌مباره‌وه زۆر به‌رچاوه، پرسیار له ئامێربه‌ندی مۆسیقای کوردییه و توانامه‌ندکردن و ئه‌مڕۆینه‌کردنی ئامێرگه‌لی کۆنی مۆسیقا له ڕێگای ئاکۆردبه‌ندی سازه‌کانه‌وه‌یه، بۆ وێنه ئامێرێکی ته‌واو کوردی وه‌ک نه‌رمه‌نایه، لای ئه‌رمه‌نییه‌کان به ڕاده‌یه‌ک ده‌ستێوه‌ردانی بۆ ده‌کرێت که بتوانێت له بواری ئۆرکێسترا و له‌سه‌ر پارتیتۆر جێگر بێت. که‌چی لای ئێمه نه ته‌نیا ئه‌م هه‌وڵه دیار نییه، به‌ڵکوو جۆرێک ئاڵوگۆر کردنی سازه‌کان و ئامێره‌کان به‌رچاوه. واته له لایه‌که‌وه تووشی بێ که‌ڵک بوونی سازه‌کانمان دێین و له لایه‌کی دیکه‌وه مۆسیقاره‌کانمان به‌ره‌وپیری ئامێری گه‌له‌کانی دیکه ده‌چن، بۆ وێنه له کوردستانی ئێران ئامێرگه‌لێک ده‌ژه‌ندرێ که بۆ قه‌واره‌ی مۆسیقای فارسی بڕدراوه و به‌م پێیه‌ش ده‌نگه‌کان بۆ لای ئه‌وان ڕاده‌کێشرێن و ئه‌مه وه‌ک ڕه‌خنه‌یه‌ک به ده‌نگی ئێوه‌شه‌وه دیاره.\nمه‌زهه‌ری خالقی: له‌گه‌ڵ هه‌موو ره‌خنه‌یه‌کدا هاوڕام تا ره‌خنه نه‌بێ نازانین که‌موکورتییه‌کانمان چییه، سه‌باره‌ت به خۆم هه‌موو ئه‌و کارانه‌ی که کردوومه وه‌ڵامم هه‌یه، که‌کارت کرد بێ که‌موکورتی نابێ.\nپێویسته بابه‌تی ئینیسترۆمێنتی میوزیک یا که‌ره‌سته و ئاله‌تی میوزیک به‌و ساده‌یه بیری لێنه‌که‌ینه‌وه، به‌ڵکوو میوزیکیش وه‌ک زانسته‌کانی دیکه زانستێکی به‌رفراوانه، به‌تایبه‌ت له‌دوو لایه‌نه‌وه پێویست ده‌کات ته‌ماشای ئه‌و زانسته بکه‌ین، یه‌کێکیان بار و کاریگه‌ری رۆحییه، ئه‌وی دیکه‌یان خودی زانستی مۆسیقایه.\nوه‌ک چۆن که‌سانێک هه‌ن که زانستی ئه‌لیکترۆن ده‌زانن و له‌و بواره phd وه‌رده‌گرن، به‌هه‌مان شێوه له بواره جیاجیاکانادا دکتۆرای میوزیک هه‌یه، له‌گه‌ڵ ئه‌وه‌شدا له‌میوزیکی کوردیدا شتێکی جیاوازتر هه‌یه که ئه‌ویش ئاگادار بوون و تێگه‌یشتن له ڕۆحی مرۆڤه‌کانه، وه‌ک پابه‌ندبوون به ژماره‌یه‌ک خۆوخده و ته‌قلید و فۆلکلۆری خود یا هه‌ر که‌سێکی دیکه که بیری لێده‌که‌یته‌وه، بۆ وێنه که‌سێک که حه‌ز له میوزیکی هێندی ده‌کات، جگه له‌وه‌ی ده‌بێت زانسته‌که‌ی وه‌کو زانستی رۆژ بخوێنێت و فێر بێ که چۆن زانستی میوزیک به‌کار بهێنێ، پێویسته له‌گه‌ڵ ڕۆحی ئه‌و میلله‌ته‌شدا جۆر بێ، ئه‌مه بۆ فارس و تورکیش راسته.\nمیوزیکزان پێویستی به دوو ڕه‌هه‌ند هه‌یه، ڕه‌هه‌ندی یه‌که‌م لایه‌نه زانستییه‌که‌یه‌تی و ئه‌وی دیکه‌ش ناسینی به‌رده‌نگه‌که و ئه‌و که‌سه‌یه که بۆی به‌کاری دێنێ، میوزیکزان ده‌بێت بزانێت که له‌گه‌ڵ چ رۆحێکدا کار ده‌کات و ئه‌مه‌ش هه‌مان کێشه‌ی سه‌ره‌کییه.\nبۆیه ده‌وترێت پێویسته میوزیک به‌جیهانی بکه‌ین بۆ ئه‌وه‌ی ڕۆحه‌کان به‌یه‌ک نزیک ده‌کاته‌وه، میوزیک ته‌نیا هۆکارێکه که مرۆڤه‌کان له یه‌کتر نزیک ده‌کاته‌وه، به‌بێ ئه‌وه‌ی له زمانی یه‌کتر تێبگه‌ن و یه‌ک ببینن. که‌چی ئه‌م ڕه‌هه‌ندانه به ئاسانی کۆنابنه‌وه، له هه‌مان کاتدا ئێمه وه‌ک کورد به هۆی نه‌بوونی ئیمپراتۆریه‌ک، هیچکام له‌و بوارا‌نه‌مان نه‌بووه و ماوه‌شیان پێنه‌داوین، یان توانامان نه‌بووه.\nمیوزیکزانه‌کانی لای ئێمه‌ش یان له ڕووی ناچاری یان به‌ته‌بیعه‌ت ڕاسته‌وخۆ چوونه‌ته ژێر کاریگه‌ری یان خزمه‌تی ئیمپراتۆره‌کانی دیکه و ئه‌مه‌یان  وه‌ک فه‌رهه‌نگ و میوزیکی کوردی قۆزتووه‌ته‌وه.\nئه‌مه کێشه و دژوازییه‌کی هه‌ره گه‌وره‌یه که له هه‌مان کاتدا وه‌ک وتت میلله‌تانی عه‌ره‌ب، فارس، تورک، رووس و دیکه‌ی نه‌ته‌وه‌کان میوزیکی تایبه‌ت به‌خۆیان هه‌یه، میوزیکی جیهانیش ئیشی خۆی ده‌کات. به‌م هۆیه تایبه‌تمه‌ندی میوزیکی هه‌ر نه‌ته‌وه‌یه‌ک ده‌روه‌ستی به که‌له‌پووری ئه‌و نه‌ته‌وه‌یه‌وه هه‌یه.\nئێمه ڕاست له‌م خاڵه‌دا کێشه‌ی هه‌ره گه‌وره‌مان هه‌یه، نابێ پێشبینی ئه‌وه‌مان هه‌بێ بتوانین له‌یه‌ک کاتدا هه‌م باره که‌له‌پووریه‌که‌مان ڕاست که‌ینه‌وه که پێنج سه‌د ساڵه لێی بێبه‌شین، و هه‌م باره زانستییه‌که‌شی ساغ بکه‌ینه‌وه. ئه‌مه کاتێک ده‌کرێت که سه‌دان شاره‌زای بواری میوزیکت هه‌بێ که به‌رده‌وام بخوێنن و کاتی بۆ ته‌رخان بکه‌ن، سه‌دان که‌س که له ده‌یان بواری جیاوازدا شاره‌زاییان هه‌بێ.\nله هه‌رێمی کوردستاندا به‌و هۆیه‌ی پێویستیمان زۆره و ئازادیشمان هه‌یه و ده‌بێت خۆت له‌گه‌ڵ واقیعدا هاوته‌ریب بکه‌یه‌وه و پێویسته نه‌ته‌وه‌که‌ت و گه‌نجه‌که‌ت ڕازی بکه‌ی و هه‌ست به که‌مایه‌سی ده‌که‌ی، بۆیه ناچاری میوزیکی فارسی یا عه‌ره‌بی بهێنی و بیکه‌یت به کوردی، ئه‌مه کاری بازاڕ ئاسانتر ده‌کاته‌وه، هه‌روه‌ک چۆن بازاڕ پێویستی به گۆشت و نان و په‌نیر و شتی دیکه هه‌یه و له ده‌ره‌وه ده‌یهێنێ، به هه‌مان شێوه پێویستی به میوزیکی هاورده هه‌یه، ئه‌گه‌ر حکوومه‌ت پیانه‌گات ناتوانێ میلله‌ته‌که‌ی بێبه‌ش بکا.\nکه‌چی سیسته‌مه‌که‌مان له هه‌مان کاتدا که ڕوو له هاوه‌رده ده‌کات ده‌بێ بیر له‌وه‌ش بکاته‌وه؛ ئه‌وه‌ی له ده‌ره‌وه ده‌هێنرێ نابێ ئه‌وه‌ی ناوخۆ بمرێنێ. هه‌ر چه‌ند ئه‌مه بابه‌تێکی هاوسه‌نگی حکوومه‌تدارییه و من نایزانم و نامه‌وێ بچمه ناو بابه‌ته‌که، ئه‌گه‌ر بیشیزانم نامه‌وێ باسی لێوه بکه‌م چونکه ئه‌وه‌یان کاری من نییه.\nپرسیاری دووهه‌م ئه‌وه‌یه که چۆن ئه‌و باڵانسه ڕاده‌گری؟ به وێنه هه‌موو باشده‌زانین که ئێمه له ئامێری ته‌مووره‌دا بوارمان زۆره و له‌وه‌دا هیچ گومان نییه که سه‌رچاوه‌ی سه‌ره‌کی ئه‌م ئامێره بۆ کورد ده‌گه‌ڕێته‌وه به تایبه‌ت بۆ کاکه‌یی، حه‌قییه‌کان، یه‌زیدیه‌کان، که له سه‌رده‌می زه‌رده‌شته‌وه ماوه‌ته‌وه، ئه‌وه‌یکه ته‌مه‌نی سه‌ره‌تاییه‌که‌ی بۆ که‌ی ده‌گه‌رێته‌وه باش نازانم، به‌ڵام ده‌زانم له700 ساڵ له‌وه‌و پێش وه‌ک ئامێرێکی ئایینی که‌ڵکی لێوه‌رگیراوه، ئێستاش له ناوچه‌ی حه‌قه‌کانی کرماشان هه‌ر ئه‌و ته‌مووره‌یه‌یه کاری پێده‌کرێت، ئه‌گه‌رچی پێشکه‌وتنی تیاکراوه، به‌ڵام هه‌ر له سه‌ر ئه‌و تیپه دروست ده‌کرێت، به‌ڵام له تورکیا به هۆی بوونی جه‌ماوه‌رێکی 20 ملیۆنی کورد توانیویانه سوود زیاتری لێوه‌ربگرن و کامڵتری بکه‌ن و ژماره‌یه‌ک په‌رده و باری پێوه زیاد بکه‌ن، ژماره‌یه‌ک تۆن و گۆڕانکاری تیا دروست بکه‌ن، یان به شێوه‌ی ئه‌لیکترۆنی له ئۆرکێستراکاندا سوودی لێوه‌ربگرن.\nئامێره‌کانی باڵابان و شمشاڵ، جوزه‌له، زوڕنا بابه‌تێکی هه‌ره گه‌وره‌یه، ئه‌مانه له کاتی خۆیدا هی هه‌موو میلله‌تانی دنیا بووه، ئینیسترۆمێتی سه‌ره‌کی گه‌لانی دنیا بووه بۆ ئه‌وه‌ی که میوزیک لێبده‌ن، ئێمه‌ش هه‌مانبووه، به‌ڵام ئه‌وان پێشیانخستووه، به‌ڵام ئێمه له‌به‌ر ئه‌وه‌ی حکوومه‌ت نه‌بووین و میوزیکمان نه‌بووه نه‌مانتوانیوه پێشی بخه‌ین، ته‌نانه‌ت که‌مانچه‌ی خۆمانمان هه‌یه، زۆر جیاوازه له‌گه‌ڵ که‌مانچه‌ی فارس و تورک و تورکمان و ئه‌وانی دیکه‌ش.\nئه‌مانه‌ی سه‌ره‌وه هه‌موو ئه‌و شتانه‌یه پێویسته له سێبه‌ری حکوومه‌تدا دروست ببێ، له‌به‌ر نیازی زۆر، کێشه‌ی سیاسی و ناوچه‌یی و کۆمه‌ڵایه‌تی، هێشتا حکوومه‌ته‌که‌مان به‌م کارانه نه‌گه‌یشتووه، به‌ڵام پێویسته له داهاتوودا به‌شێوه‌یه‌کی زانستی ئه‌مانه‌دابرێژێ و پلانی بۆ دابنێ و پله به‌پله ئه‌مانه بکرێ، ناتوانین میوزیکی کوردیمان هه‌بێ و که‌ره‌سته یا ئامێری میوزیکی کوردیمان نه‌بێ، ئه‌وانه‌ت هه‌بوو ده‌توانی گۆڕانکاری تێدا بکرێ.\nبه‌نموونه له‌ساڵی 2004 بۆیه‌که‌مجار له رێگای سه‌مفۆنیکی عێراق /به‌شی سلێمانی/ پلانێکمان بۆ دانا، که وه‌ک ئۆکسترا ژماره‌یه‌ک گۆرانی کوردی تۆمار بکه‌ین، له‌و کاره‌دا من رامسپاردن پێویسته سازگه‌لی کوردیشی تێدا بێ، کاتی خۆی مامۆستا عه‌بدوڵڵا جه‌مال ئه‌م کاره‌ی کرد، باڵه‌بان، ده‌ف، که‌مانچه، ئه‌مانه ئه‌و شتانه‌بوون خستیانه ئه‌و ئۆرکێسترایه‌وه، ته‌نانه‌ت ئه‌وه‌نده ناوبانگی ده‌رکرد که له‌دیسێمبه‌ری 2004 داوه‌تنامه‌یان له‌کۆشکی سپییه‌وه بۆهات له‌به‌رده‌م بووش نمایشی ئه‌و کۆنسێرته‌یان بکه‌ن، له نیویۆرکیش هه‌مان نمایشیان دووباره کرده‌وه. له‌بیرمه ئه‌و کات نیویۆرک تایمز له‌باره‌ی ئه‌و ئۆکێسترایه‌وه نووسیبووی؛ باڵه‌بانی به‌ناونیشانی "ئینسترۆمێتی غه‌مناک" ناوبردووه.\nئه‌مه نیشان ده‌دات که ئێمه ده‌توانین میوزیکی خۆمانمان هه‌بێ، ژماره‌یه‌کی له‌و کارانه‌ی ئێمه بانگهێشتی خوالێخۆشبوو قاله‌مه‌ڕه له‌ته‌مه‌نی 94 ساڵیدا بوو، ئێمه هێنامان و له ستۆدیۆی ئنستیتیوته‌که‌ماندا ئه‌و پارچانه‌ی ئه‌و ژه‌نیانی تێکه‌ڵ به میوزیکی کلاسیک کرد، که تا ئێستاش له ته‌له‌فزیۆنه‌کان بڵاو ده‌کرێنه‌وه. پێموایه ده‌یانساڵی دیکه‌ش ئه‌و کاره‌ی ئێمه دووباره بکرێته‌وه وا نازانم خه‌ڵکی حه‌زی لێنه‌کات، تێکه‌ڵکردنی ته‌کنیک له‌گه‌ڵ میلۆدی فۆلکلۆری ڕه‌سه‌نی خۆمان یاخود هه‌ر میلله‌تێکی دیکه یارمه‌تیده‌رێکی باشن بۆ مۆسیقای کوردی.\nکوردپرێس: مامۆستا، پرسیارێک که ڕه‌نگه پێشتریش له ئێوه پرسراوه، پرسیار له خۆخانه‌نشین کردنتان له بواری گۆرانیبێژی و ئاواز خوێندنه، به‌ڵام ئێوه تا ئێستا وه‌ڵامێکی ڕوونتان به‌م پرسه نه‌داوه‌ته‌وه، هه‌ر بۆیه ئێمه پرسیاره‌که‌مان به ڕێگایه‌کی دیکه‌دا ده‌به‌ین و ده‌پرسین، ئاخۆ ئه‌م خانه‌نشین کردنه بۆ مه‌به‌ستی هه‌وڵدان له بواره‌کانی دیکه‌ی مۆسیقایی وه‌ک توێژینه‌وه، نووسین و فێرکارییه یان خانه‌نشین بوونێکی سه‌ڵه‌ته؟\nمه‌زهه‌ری خالقی: حه‌ز ناکه‌م هیچ شتێک به‌بێ وه‌ڵام بهێڵمه‌وه، زۆرجار من ئه‌مه‌م وه‌ک پرسیارێکی گشتی لێکراوه، له‌ناو بازاڕیشدا هه‌ر که‌س پێم ده‌گات، داوای به‌رهه‌می نوێ ده‌کات، خۆزگه بکرابایه ئه‌و خه‌ڵکانه ئه‌م چاوپێکه‌وتنه بخوێننه‌وه و به‌که‌سانی دیکه‌شی بڵێن، که ئیتر ئه‌وه‌نده دووباره نه‌بێته‌وه، چونکه نزیکه‌ی 9 ساڵه له هه‌رێمی کوردستان ئه‌م وتانه دووباره ده‌که‌مه‌وه.\nله‌به‌ر ئه‌وه‌ی موزیک له مێژووی کورددا خاوه‌نی نه‌بووه، ئه‌و که‌سانه‌ی کاری گۆرانی و میوزیکی کوردی ده‌که‌ن گه‌ره‌نتی نییه بۆ ژیانیان، له کورددا نه‌تده‌توانی له میوزیکدا نانی خۆت بخۆی، و بژێوی خێزان و منداڵت دابین بکه‌ی،


له ئاگره‌كه‌ى كه‌لار بە بەهای چوار ملیۆن دۆلار خواردن و كه‌ره‌سته ڕزگاركراوه\nهەواڵ / کوردستانی :: 22/05/2019 :: 414 جار بینراوە\nله كه‌لار به‌هۆى شۆرتى كاره‌باوه له كۆگایه‌كى ساردكه‌ره‌وه ئاگر كه‌وته‌وه و به‌هۆیه‌وه 400 هه‌زار دۆلار زیان به خوارده‌مه‌نى و كه‌ره‌سته‌كانى نێو كۆگاكه گه‌یشتووه و بە بەهای چوار ملیۆن دۆلاریش شتومه‌ك له سووتان رزگاركراون.\nنیعمه‌ت عه‌لى وته‌بێژى به‌رگرى شارستانى گه‌رمیان به دواڕۆژى راگه‌یاند: ئه‌مڕۆ چوار (شه‌ممه 22ى ئایارى 2019) له شارى كه‌لار به‌هۆى كه‌وتنه‌وه‌ى ئاگر له‌نێو كۆگایه‌كى ساردكه‌ره‌وه‌دا به‌هۆى سوتانه‌وه بڕى 400 هه‌زار دۆلار زیان به خوارده‌مه‌نى و كه‌ره‌سته و ئامێره‌كانى نێو كۆگاكه كه‌وتووه.\nوتیشى: "له‌گه‌ڵ زیانه‌كان هاوكات تیمه‌كانیان توانیویانه به بڕى چوار ملیۆن دۆلار كه‌ره‌سته و كه‌لوپه‌لى نێو كۆگاكه له سووتان ڕزگار بكه‌ن و رووداوى ئه‌و ئاگر كه‌وتنه‌وه‌یه‌ش به شۆرت و گرفتى كاره‌باوه بووه".\nباسیشى له‌وه‌كرد: له‌به‌رئه‌وه‌ى كۆگاكه كه‌پسه و داخراوه كۆنترۆڵكردنى ئه‌م جۆره شوێنانه له‌كاتى ئاگر كه‌وتنه‌وه ئاسان نییه، چونكه ناتوانرێت له هه‌موو لایه‌كه‌وه هه‌وڵى كوژاندنه‌وه‌ى بدرێت و دوكه‌ڵیش ئاسته‌نگ بۆ تیمه‌كان دروستده‌كات.\nكۆگاكه ده‌كه‌وێته سنوورى شارى كه‌لار خاوه‌نه‌كه‌ى یه‌كێكه له بازرگانه دیاره‌كانى ناوچه‌كه.\nحیزبە کوردستانییەکانی کەرکوک کۆبوونەوە\nنه‌شته‌رگه‌رییه‌كی ده‌گمه‌ن ئه‌نجامدرا\nهۆشداری ده‌درێته كەناڵەكان


عه‌بدوڵا که‌ریم مه‌حمود: دوا هه‌ناسه‌ی نامورادیی و نامۆیی! – WTARIKURD\nعه‌بدوڵا که‌ریم مه‌حمود: دوا هه‌ناسه‌ی نامورادیی و نامۆیی!\nله روخساری دکتۆر مارف عومه‌ر گوڵ دا، بێ ده‌نگی و خامۆشییه‌کی پڕ له تراژیدیای نامۆیی ده‌خوێنرایه‌وه، بۆ ئه‌وه‌ی که‌س په‌ی به نهێنی چیرۆکی خه‌م و برینی قوڵی ئازاره کپه‌کانی ناخی نه‌با، زۆرجار له به‌ر خۆیه‌وه، به ده‌م زه‌رده‌خه‌نه‌یه‌که‌وه، کۆپله‌و یه‌ک شیعر، یا برگه‌یه‌ک گۆرانی ده‌وت.\nدکتۆر مارف له‌و رۆژه‌وه‌ی له گه‌ڵ هاوسه‌ره‌که‌ی ده‌ستبه‌رداری یه‌ک بوون و له رێژنه‌ی کچی دابڕا، هه‌موو خه‌ون و خۆزگه‌و هیواو ئاواتێکی ئه‌وه‌بوو، جارێك، ته‌نیا جارێک بۆ چه‌ند چرکه‌یه‌ک، (رێژنه)ی کچی له ئامێز بگرێ، سروه‌ی خۆشه‌ویستی و حه‌سره‌تی سۆزی باوکایه‌تی ئه‌و چه‌ند ساڵه‌ی دابڕن و بارانی فرمێسکی دووری به‌سه‌ر کچه‌که‌ی شیرینه‌که‌ی دا ببارێنێ، بۆ تاوێک رۆحی باوکایه‌تی ئارام بێته‌وه. به‌ڵام گرێی ئاڵۆزی ده‌روونی نه‌رجسیه‌تی ئه‌هریمه‌نێک، هه‌موو ده‌رگاو په‌نجه‌ره‌و زه‌وی و ئاسمان و سنووره‌کانی له به‌رده‌م دا قفڵ کرد، بواریان نه‌دا باوکێک به دیداری کچه‌که تاقانه‌که‌ی شاد بێێته‌وه.\nچه‌ندساڵێک له مه‌و به‌ر ئێواره‌یه‌ک له گه‌ڵ سه‌ردار فه‌تاح و ئیبراهیم محێدین پێکه‌وه له گه‌ڵ دکتۆر مارف عومه‌ر گوڵ، له ماڵی خۆیان دانیشتبووین.\nدکتۆر مارف به‌ده‌م خه‌م و هه‌ناسه و حه‌سره‌تیێکی قوڵه‌وه چیرۆکی مه‌رگه‌ساتی نامۆیی و دابڕانی رێژنه‌ی په‌پوله‌ی بۆ گێڕاینه‌وه:\n– بڵێی رۆژێ له رۆژاننله دووره‌وه‌نبه رێکه‌وت رێژنه‌ی کچم ببینمه‌وه، هاواری لێ بکه‌م: رێژنه رێژنه، کچم جگه‌رم بۆ وا دووریت، ئه‌ویش به رووه خۆشه‌که‌یه‌وه هه‌ردوو ده‌ستی بۆ ئاسمان به‌رز بکاته‌وه و باوه‌شی خۆشه‌ویستیم بۆ بکاته‌وه و بڵێ:\n– بابه بابه، زۆر ده‌مێکه عه‌وداڵی هه‌واڵێکتم، هیچ که‌س سۆراغی تۆیان پێ نه‌ده‌وتم.\n– ئای کچه شیرینه‌که‌م، پێش ئه‌وه‌ی مه‌رگ یه‌خه‌م بگرێ، ئۆخه‌ی ئێستا تۆ له ناو دڵ و چاو و هه‌ناسه‌مدایت، ئۆخه‌ی نه‌مردم تاسه‌ی دابڕان و دووریت شکا.\nهاوڕێیان، ده‌یان و سه‌دان و هه‌زاره‌ها جار هه‌وڵم دا، ده‌یان که‌سم راسپارد بۆ ئه‌وه‌ی رێژنه ببینم، ئه‌رکی باوکایه‌تی بۆ جگه‌ر گۆشه‌که‌م جێ به‌جێ بکه‌م، به‌ڵام ده‌ستی ئه‌هریمه‌ن چرنووکی له مێشک و جگه‌رم گیرکرد بۆ هه‌تا هه‌تایه له یه‌کیان دابڕین.\nنه دکتۆر مارف رێژنه‌ی بینی، نه رێژنه باوکی.\nبوون به دوو هیڵێ ته‌ریب، دوو ئه‌ستێره‌ی دوور، بوون به دوا هه‌ناسه‌ی نامرادیی و نامۆیی.\nئارام هادی: یەکێتیی لە نێوان بەرهەم صاڵح و پۆستی سەرۆککۆماردا.\nلیز کووکمان: 2021 بۆ تورکیا ساڵێکی قورسی پڕ نەهامەتی بوو، ئاسۆ روون و گوڵدارنیە!


دەیان كەس لە كرێكارانی كێشت و سەنعەتی مەهاباد لەسەر كار دەركران – زاگرۆس پۆست\nماڵەوە / کوردستان / دەیان كەس لە كرێكارانی كێشت و سەنعەتی مەهاباد لەسەر كار دەركران\nدەیان كەس لە كرێكارانی كێشت و سەنعەتی مەهاباد لەسەر كار دەركران\nچوار شه‌ممه 26 ئاب 2015\tکوردستان, مافی مرۆڤ, هەواڵ 60 جار خوێنراوه‌ته‌وه\nهاوكات لەگەڵ نوێ نەكرانەوەی گرێبەستی كرێكارانی كێشت و سەنعەتی مەهاباد 160 كەس لەم كرێكارانە لەسەر كارەكانیان دەردەكرێن.\nبە پێی راپۆرتی سەرچاوەكانی هەواڵ، بەڕێوەبەری گشتی و خاوەن پشكی كۆڕی كێشت و سەنعەتی مەهاباد لە نامەیەكدا خوازیاری نوێ نەكرانەوەی گرێبەستی كرێكارە ڕۆژانەكانی ئەم یەكە بەرهەم هێنەرە بووە.\nئەم هەوڵەی بەڕێوەبەری كێشت و سەنعەت لە حاڵێكدایە كە ئەم كرێكارانە چەندین مانگە مووچەیان وەرنەگرتووە و حەقی بیمەكانیشان لە حیسابی ڕێكخراوی دابین كردنی كۆمەڵایەتیی نەكراوە، هەر بۆیە كرێكارانی ئەم كۆڕە ناڕەزایەتی خۆیان دەربڕیوە و داوای مافەكانیان كردووە.\nشایانی باسە بە هۆی نوێ نەكرانەوەی گرێبەستی كرێكارانی كێشت و سەنعەت نزیكەی 150 كەس بێكار كراون.\nهەر لەم پێوەندییەداو لە درێژەی كۆبوونەوەكانی بەردەم فەرمانداریی شاری مەهاباد، خاوەن جووجەخانەكان بۆ چەندین جار لە بەردەم فەرمانداریی شاری مەهاباد كۆبوونەوەو داوای قەرزەكانیان دەكەن. كێشت و سەنعەتی مەهاباد بەدوای دران بە كەرتی تایبەت، خراپیی بەڕێوەبەریی و قەیرانی ماڵی، بڕی 5 میلیارد تمەن بە خاوەن جووجەخانەی شارەكانی شنۆ، سەردەشت، میاندواو، نەغەدە، بانە، سەقز، دیواندەرە، مەهاباد و بۆكان قەرزدارە.\nهه‌ینی 27 ئایار 2016\t7,884


بەرنامێ "میتود" داوی خەلەکە زەڵامینی چیە؟ - وارمیدیا\nبەرنامێ “میتود” داوی خەلەکە زەڵامینی چیە؟\nمێژوویا به‌لاڤكرنێ: 2019/07/08 - 5:42 م\nل دەستپێکێ دێ بێژم: زەلامێ خودان وژدان ژبۆ هەر تاکەکێ زەلامینا خۆ ب مرۆڤ ببینیت، ئەو زەلامە.\nگەر ئەم ڤەگەرن پەڕتووکێن “عەلی وەردی” بۆمە دیار دکەت ل ناڤا بەدەوییان دا زەلامینی ب شیری – خەنجەر – بوو، تا وی ڕادەی شەرم دکرن کارێ فرۆتنێ بکەن مینا دوکان، ماسیگرتن، کرین و فرۆتن و هتد.. بەروڤاژی ب تەنێ خۆ دیتن زەلام بهێزا شیرێ خۆ. تا وی ڕادەی ژن تەپەسەر کری بوو، ب دیتنا عەلی وەردی زەلامان وی دەمی خێزانا خۆ – هەڤژینا خۆ – ل دەمێ خوارنێ و ڕازانێ دیت، وەکۆ دی ل دەڤ زەلامێن وان ژن ئامیرەک بوو، ژبۆ شەرەفێ ژی ئەشهەدو بیلا چ ڕاست چ درەو زەلام ل پلێ بوون خەنجەرا خۆ دەرێخن و زەلامینیا خۆ بڤی ڕەنگی دیاربکەن، دا کۆ سەرێن دیوانان شانازی شانازیا وان بیت، د دەمەکی دا زەلامان ب خۆ کار نەدکرن مینا کرین و فرۆتنێ، ب کولانکی: هەما ب هێڤیا خودێ ڤە، یێ ئەم داین رزقێ مەژی دێ دەت، هندی عەسمان هەیە عەرد خزمەتا مە دکەت، بێ چالاک بوون و لڤینا زەلامی ژبۆ کاری ژی. بێگۆمان مەردە مێربوون، ئەڤە ژی ژبەر زەلامینیا وان بوو، بتنێ نەهێنە دۆڕاندن و ناڤێن زەلامۆشک نەکەڤنە ل سەر وان، وەکۆ دی چ چێبیت نۆرمالە!. لڤێرێ من دڤێت بێژم: جڤاکێ کوردی ژی دوور نینە ژ جڤاکێ ئیراقی، یان ڤایرۆسێ وانا ل ناڤا جڤاکێ مە ژی دا هەبوویە، تا سالێن ڤێ داویێ چووین ژی، پڕانییا زەلامان ژێر ناڤێن “خەزویر” “مام” “خال” “باب” برا” ڕێ ل بووک و برازا و خوارزا، کچ و خوشکان دگرتن، کۆ دەما ل زانکۆیان ب داوی دهێن، ل چ جهێن حکومی نەهێنە دامەزراندن؛ ژبەر کۆ ژنە – کچە. زەلامینیا خۆ ل سەر وانا سەپاندن، ئەڤە ژی جۆرە علەتەک بوو کۆ بتنێ ژن بچاڤەکێ کێم و بێ باوەر ددیتن، د دەمەکی ژی دا، ژن ژی مرۆڤە و ل ژێر زانستی ژی مێشکێ ژنێ ژ مێشکێ زەلامی پتر لڤۆکە. ل ژێر زانستێ “سایکۆلۆژی” دبێژنە ڤان جۆرە مرۆڤێن تۆند ژی: “سادیزم” کەسێ سادی، ئانکۆ ئەو کەسەیە ئەڤێ ئەمری بکەتن، تا ڕادێ گڤاشتنان ژی، ئەڤجا بگشتی چ ژبۆ ژنێ چ ژبۆ زەلامی، لێ سەبارەت ژنێ کەسێن سادیزم پڕبوون، تا دگەل چەندین نموونێن کەتواری ژی ل بەر دەست هەنە، کۆ ڕێ ل ژنێ گرتینە و زەلامینیا خۆ سەر سەپاندینە، نەهێلاینە ژن بهێتە دامەزراندن ل دام و دەزگەهێن حکومی، نها ژی ئەڤ تشتە ل ناڤا جڤاکێ مە هەیە، علەت هێش زیندیە، من نەڤێت ناڤ و کەساتییان دیاربکەم.\nبێگۆمان د ڤی علەتێ دا ب هیچ ڕەنگەکێ ڤیان نینە، دبیت ب دیتنا ڤان سادیزمان ژی ئەڤ کارێ وان ژبەر ڤیانێ بیتن، لێ دراستی دا ماف خوارییە، تەپەسەرکرنە و علەتە، ئەرێ ئەڤ ناڤێن من گۆتین کەنگی دبنە ڤیان؟.\nتا ل هندەک جهان وەسا ل ژنێ – کچێ – دکەن، کۆ هێدی باوەری بخۆ نەمینن چبکەن، خۆ ڕادەست دکەن، و دکەڤنە د رەوشەکا خراب دا، ل ژێر زانستی و زاراڤێ ئەکلینیکی دبێژنێ: “ماسۆشیزم” ئەو کەسەیە ئەڤێ خۆ بهێڤیا کەسێن دەوروبەر ڤە دگریتن، چ باش چ خراب! چ زۆڵم چ باشی، بگشتی ڕازیبوونە، مینا کویلەیان خۆ ب دژی وان ژی بڕاوەستن ڕازینە، ما سۆشیزمن، چەمکێ بێ باوەرییێ ل مدۆر خۆ نەماینە بخۆ. بڤێ ڕێکێ ژی پڕانییا دەم و جاران، ژبۆ زۆڵم و علەتا زەلامی دزڤریتن ئەڤ کێشەیا مە ژێ گۆتی ب سەر ژنێ.\nبێگۆمان من چ ئنیەت نینە زەلامی کێم بکەم، ژمن زێدەیە، لێ وەکۆ عەلی وەردی دبێژت: بلا علەتێن خۆ دیار بکەن، ژ پێخەمەت زانستی یان بێژن چارەیەکێ ببین ژبۆ ڤان علەتان، تا ب ڕێیا یاسای ژی.\nلێ دڕاستی دا چارەبوون د ڤیانێ دایە، گەر مە گۆت “ڤیان”؛ ئانکۆ گرنگی پێدان، ئازادی و مافدان و ڕێک پێ دان ژبۆ کاری و مافی، ئاخفتنێن خۆش، جوامێری و ب گشتی ڕێک و پێک. د دەمەکی دا نها ژی بەربەڵاڤە دەما زەلام یان بێژن کوڕ یێ باش و ڕۆح سڤک و سپۆرت بیت ژبۆ ئافرەتێ ب هەست و سۆزبیت تا ژبۆ گشت مرۆڤان ژی، دێ جڤاک ناڤێن نەشرین دەینن ل سەر وان مینا: “زەلامۆشک” نێرەمۆک” یا هەتا بێ رێزی کرنا تۆند لژێر ناڤێ: “ترسۆکەر” بێگۆمانە دێ جڤاک مرۆڤێ ب ڤی ڕەنگی هەست و سۆز و باش، تۆشی پڕانیا گرفتێن دەروونی کەتن، بێکۆ هزربکەت کۆ ژن ژی خودان مافە، کۆ ژنە دایکە، کۆ ژنە کێمتر نینە ژ زەلامینی کۆ ژنە ڤیان بۆ لازمە بگشتی، ئامیرە نینە، و جوداهی بتنێ ئەوبیتن ژن ژن بیت زەلام زەلام بیت، لێ سەر پڕەنسیپەکێ جوان، ژبۆ خێزانەک بەختەوەر و دووری تەپەسەرکرنێ دا بنە ئێک. هەر وەکی “ئێریک فرۆم” دبێژت: چ جارا مرۆڤ نەشێت ببت ئێک دگەل مرۆڤێن دیتر بێ ڤیان.\nنها تەکنەڵۆجیا ل بەر دەستێن مە هەیە، ب دیتنا من ژنێ شیا تا ڕادەیەکێ نە ب گشتی، خۆ وێرەک و چالاک بکەت، ژ خواندنێ و دیتنا پڕانیا چالاکیان و پەڕتووکان و زانستی و، هتد.. دووری بابەتێ خرابیان!.\nل جڤاکێ مەدا بێ بار نینە ژ هزرێن زەلامێن بەدەوی، ژبەر ڤێ چەندێ ڕێژەیەکا هەی، پەنا برن بۆ پەڕتووکێن عەلی وەردی دێ باشتر دیار بیت بابەت دگەل یێن سایکۆلۆژیا جڤاکی.\nد جڤاکی دا و ل ساڵێن چوویی، ژنێ پشتی شووکری خودان باوەرنامە بوو، دامەزراندنا وێ ژی هات، لێ خەزویرێ وێ لێ بوو ڕێگر و ڕێک پێ نەددا ب کار بکەڤیت، هەر چنەبیت ژبۆ پێشەڕۆژا زارۆیێن خۆ، ب لێبۆرین ڤە خەزویرێ وێ ژی سادیزم بوو، دشیا ئەمرەکێ تۆند پڕاکتیزەبکەت، نها جەوێ مادی و ژیانەکا گەش، ل مالا وێ ژنێ دا گۆنجای نینە. گەر ئەڤە علەت نەبیت ئەرێ چییە؟ تا بەرۆڤاژی ژی ڕێ ل زەلامی ژی بهێتە گرتن ژ لایێ نان و رزقێ وی ما علەت نینە؟ مرۆڤ ب گشتی د ڤی ڵاپەری دا، لێ دانێ دکەم ژن پتر ب هەست و سۆزە.\nئەڤجا زەلامینی ئەو نینە ب شیری و شەڕی و خەبسە و هۆسێ بیتن، و زەلامۆشک ژی نینە، بەلکۆ زەلامینی ئەوە کا چاوان حەزا وی ژبۆ کاری هەیە و باوەری ب خۆ هەیە دێ شێت خێزانێ بڕێڤەبت، هۆسان ژن ژی مرۆڤە و دشێت خێزانێ برێڤەبەت، چ ل دام و دەزگەهێن حکومی چ ل مال ژی، ب تەنێ دووری تەپەسەریێ بن، تەپەسەری ژبۆ مللەتان ژی هەبیت ئەو مللەت تووشی کێش و ئێشێن دەروونی دبن زەلام ب ژنڤە، گەلۆ پا ژن ب تەنێ خۆ بینیت ڤی ڕەنگی ڕەش دا دێ چەوان بیت؟. بێگۆمان ئایینی ئازادی دایە ژنێ، دوورکرییە ژ تەپەسەرییێ ژی، لێ ب لێبۆرین ڤە زەلامێ گەمژە ڤێ هزرێ ژی ناکەت بەلکۆ ژهندێ ژی بێ بارکرییە، سیستەمێ بەدەویاتێ ل دۆر هەیە.\n*بابەت ڕێژەی یە، لێ علەت نەبایە، مە دەستێ خۆ نەدەینات ل سەر برینێ. بەروڤاژی ژن ژی یا هەی خراب و دلپیس، تا وی ڕادەی چ ئاڕامی ژبۆ زەلامی نەهێلایە. ئەڤ بابەتێن هەنێ هەستیارن ل ناڤا جڤاکی دا؛ ژبەرکۆ نها مرۆڤ هەر تشتی باخڤت مەرج نینە مرۆڤ بهێتە نمایش کرن، ب دەستێن ڕەش یێن جڤاکی کۆ مینا ماری ب مرۆڤی ڤەدەن، تا بێ هزر و ئەنجامێن پۆزەتیڤ ژی. ڕەشبین نینم لێ علەت هەر علەتە و دڤێتن چارەیەک ژبۆ هەبیتن.


لیژنه‌كه‌ی به‌غداد بۆ وردبینیكردن له لیستی مووچه‌ی فه‌رمانبه‌رانی په‌روه‌رده و ته‌ندروستی، له هه‌ولێره‌وه گه‌یشته سلێمانی و وردبینی له لیستی مووچه و میلاكاتدا ده‌كات.\nساڵی ڕبردوو حكومه‌تی هه‌رێم ته‌نها نۆ چاره‌كه مووچه‌ی داوه به فه‌رمانبه‌ران كه كۆی گشتی هه‌ر نۆ مووچه‌كه ده‌كاته نزیكه‌ی سێ مووچه‌ی ته‌واوی بێپاشه‌كه‌وه‌ت، به‌وپێیه مووچه‌خۆرانی هه‌رێم له كۆی 12 مانگ ته‌نیا مووچه‌ی 3 مانگیان وه‌رگرتوو، ئێستاش مووچه خۆرانی هه‌رێم چاویان له حكومه‌تی ناوه‌ندییه و هیچ ئومێد و هیوایه‌كیان به حكومه‌تی هه‌رێم نه‌ماوه بۆ ئه‌وه‌ی مووچه‌ی ته‌واویان بداتێ، یان ته‌نانه‌ت چاره‌كه مووچه‌ش له كاتی خۆیدا بدات.\nئه‌مانه ئه‌ندامانی ئه‌و لیژنه‌یه‌ن كه حكومه‌تی عێراق له‌به‌غداوه ڕای سپاردون وردبینینی له‌موچه‌ی فه‌رمانبه‌رانی هه‌ردوو وه‌زاره‌ته‌كانی په‌روه‌رده ته‌ندروستیدا بكه‌ن، دوای هه‌فته‌یه‌ك مانه‌وه له هه‌ولێر، سه‌ردانی سلێمانیان كرد، له یه‌كه‌م وێستگه‌دا لیژنه‌كه سه‌ردانی به‌ڕێوه‌به‌رایه‌تی گشتی په‌روه‌رده‌ی سلێمانی كرد بۆ ئه‌وه‌ی وردبینی بۆ لیستی مووچه و میلاكات بكه‌ن.\nلیژنه‌كه پێكهاتووه له 10 كه‌س، دوانیان له قه‌زای چه‌مچه‌ماڵ سه‌رقاڵی وردبینین و چواریان له به‌ڕێوبه‌رایه‌تی په‌روه‌رده‌ی سلێمانی و چواری تریان وردبینی له لیستی كارمه‌ندانی ته‌ندروستیدا ده‌كه‌ن.\nئه‌گه‌رچی هیچ كامێك له ئه‌ندامانی لیژنه‌كه‌ی حكومه‌تی عێراق ئاماده‌نه‌بوون لێدوان بۆ ده‌زگاكانی ڕاگه‌یاندن بده‌ن، به‌ڵام KNN له زاری یه‌كێك له ئه‌ندامانی لیژنه‌كه‌وه ئه‌وه‌ی زانیوه كاری وردبینیه‌كه زیاتر له هه‌فته‌یه‌ك ده‌خایه‌نێت و دواتر لیژنه‌كه راپۆرتێك ئاراسته‌ی ئه‌نجومه‌نی وه‌زیرانی عێراقی ده‌كه‌ن بۆ په‌سه‌ندكردن و بریاردان له‌سه‌ری.


گوڵان میدیا January 3, 2022 راپۆرتەکان\nوا بڕیارە سەرەتای هەفتەی دادێ خولی تازەی پەرلەمانی عێراق یەكەمین دانیشتنی خۆی لەبەر ئاكامی هەڵبژاردنەكانی ئۆكتۆبەری ڕابردوو ئەنجام بدات و، وەك نەریتی سیستمی پەرلەمانیش لەو دانیشتنەدا بەتەمەنترین كەس بۆ سەرۆكی پەرلەمان هەڵدەبژێردرێت، بۆ ئەوەی سەرۆكایەتیی كۆبوونەوە بكات و، پاشان پەرلەمانتاران بە شێوەیەكی ئازادانە ئەو كاندیدانە هەڵبژێرن كە خۆیان بۆ سەرۆكی پەرلەمان كاندید دەكەن، بەڵام بە لەبەرچاوگرتنی بارودۆخی سیاسیی عێراق و ئەو كێشمە كێشەی لە نێوان هەر سێ پێكهاتەی سەرەكی (كورد و شیعە و سوننە) لەسەر یەكلاكردنەوەی سێ پۆستە سەرەكییەكان هەیانە، ئەوا پێناچێت لە یەكەم دانیشتنی خولی تازەی پەرلەماندا هیچ كام لەو سەرۆكایەتییانە (سەرۆك كۆمار، سەرۆكی پەرلەمان، سەرۆكی ئەنجومەنی وەزیران) باسیان لێوە بكرێت، وەك یاساناس و سیاستمەدارانیش ئاماژەی پێ دەكەن، لە دانیشتنی یەكەمدا تەنیا دوو كار ئەنجام دەرێن، ئەویش هەڵبژاردنی بەتەمەنترین كەس بۆ سەرۆكی پەرلەمان و پاشانیش سوێندخواردنی پەرلەمانتاران و دوای ئەوەش، دانیشتنەكە بە كراوەیی دەهێڵدرێتەوە و، ئەوجا نازانرێت ئەو دانیشتنە بۆ چەند هەفتە، یان چەند مانگی ئایندە درێژەی دەبێت، هۆكاری ئەمەش دەگەڕێتەوە بۆ ئەوەی هەرسێ پۆستە سەروەرییەكەی عێراق (كۆمار و پەرلەمان و وەزیران) دەبنە یەك چەپك و دەبێت هەر سێ پێكهاتەكە (كورد و سوننە و شیعە) پێكەوە لەسەریان ڕازی ببن، ئەوجا ئەم گرێیە دەكرێتەوە.\nئەوەی تا ئیستا لە پرۆسەی سیاسیی دوای ئاكامی هەڵبژاردنەكانی ئۆكتۆبەری ساڵی ڕابردوو دەخوێندرێتەوە، ئەوەیە كە تا ڕاددەیەكی زۆر باش لە ناوماڵی كوردستان و ناوماڵی عەرەبی شیعەدا تێگەیشتنێكی باش هەیە و، بێجگە لەوەی «پارتی و یەكێتی» ڕایانگەیاندووە وەك یەك شاند و بە یەك دۆسیە بەشداریی دانوستاندنەكانی پێكهێنانی حكومەتی داهاتوو دەكەن، لە هەمان كاتدا هەردوو لایەنی سەرەكیی عەرەبی سوننەش «عەزم و تەقەدوم» ئەوانیش جیا لەوەی چەندین كۆبوونەوەی هاوبەشیان ئەنجام داوە، لە هەمان كاتدا باس لەوەش دەكرێت ئەوانیش وەك یەك شاند نوێنەرایەتیی عەرەبی سوننە لە پرۆسەی پێكهێنانی حكومەتی داهاتووی عێراقدا دەكەن، لەمەش زیاتر لەسەر ئەو پۆستە سەروەرییانەی كە بەر هەر یەك لە «كورد و عەرەبی سوننە» دەكەون، ئەوا لایەنی كوردستانی «پارتی و یەكێتی» كێشەیەكی ئەوتۆیان لە سەر یەكلاكردنەوەی پۆستی سەرۆك كۆمار نییە و، بە هەمان شێوە عەرەبی سوننە «عەزم و تەقەدوم» كێشەیەكی ئەوتۆیان لە سەر پۆستی سەرۆكی پەرلەمان نییە.\nئەوەی كە ئێستە بووەتە تەوەری سەرەكیی كێشەكان لە پرۆسەی پێكهێنانی حكومەتی داهاتووی عێراقدا، لایەنە سیاسییەكانی شیعەن، كە لە دوو بەرەدا «سەدر و تەیار» ململانێی یەكتر دەكەن، لەسەر پێكهێنانی فراكسیۆنی گەورە و یەكلاكردنەوەی كاندیدی سەرۆكی ئەنجومەنی وەزیران، هەر بۆیە تا هەردوو بەرەی «سەدر و تەیار» لە ناو خۆیاندا ڕێك نەكەون و كەسێك بۆ پۆستی سەرۆكی ئەنجومەنی وەزیران كاندید نەكەن، ئەوا هەر دوو پۆستەكەی دیكەش «كۆمار و پەرلەمان» ناتوانرێت لە ناو پەرلەماندا دەنگدانی لەسەر بدرێت و هەڵبژێردرێن.\nئەوجا لێرەوە ئەگەر سەرنجێكی ورد لە نەخشەی پرۆسەی سیاسیی عێراق بدەین، ئەوا جۆرێك لە دابەشبوونی ئەمری واقیع، بەڵام «نەرم» لە ناو پرۆسەكەدا هەستی پێ دەكرێت و، كورد و عەرەبی سوننە ڕاشكاوانە ئەوەیان یەكلایی كردووەتەوە كە هیچ تەماحێكیان لە پۆستی سەرۆكی ئەنجومەنی وەزیراندا نییە، ئەمە لە كاتێكدا بە كردەیی سەرۆك وەزیران حوكمرانیی وڵات دەكات و فەرماندەی گشتیی هەموو هێزە چەكدارەكانی عێراقە، لە بەرامبەر ئەم دەستبەدرابوونەدا لایەنی كوردستانی جەخت لەسەر پاراستنی هەرێمی كوردستان و ڕاستكردنەوەی پرۆسەی حوكمڕانی و جێبەجێكردنی دەستوور دەكات، هەموو ئەمانەش لە یەك چوارچێوەدا مانای ئەوەیە ئەگەر عێراق ئەو دەوڵەتە بێت بە ڕاستی فیدڕاڵی بێت و هەرێمەكان لە سەر ئاستی ناوخۆی هەرێمەكە دەسەڵاتەكانیان لە دەسەڵاتی حكومەتی فیدڕاڵی زیاتر بێت، هەروەها عەرەبی سوننەش لە بەرامبەر دەستبەرداربوونیان لە پۆستی سەرۆكی ئەنجومەنی وەزیران، جەخت لەوە دەكەنەوە كە حكومەتی لۆكاڵیی پارێزگا سوننییەكان خاوەنی دەسەڵات و بودجە و بڕیار بێت و، شارەكان ئاوەدان بكەنەوە، دوای ئەمە هەر كەسێكی شیعە لە بەغدا لە پۆستی سەرۆكی ئەنجومەنی وەزیراندا بێت، هیچ كیشەیەك دروست ناكات.\nلە ناو ئەم نەخشە سیاسییەی عێراقدا، ئێستا مۆزائیكی هەر سێ پێكهاتەی (كورد و سوننە و شیعە) بەرەو سێ جەمسەری جیاواز لە یەكتری دوور دەكەنەوە و، هەر لایەك بە شێوەیەك بە پشكی ئەوی دیكە ڕازییە و دەستتێوەردانی تێدا ناكات و، دەیانەوێت پرۆسەی سیاسیی عێراق لەو دەقەی دەرنەچێت كە لە دوای ساڵی 2003وە بەخۆیەوە گرتووە، بەڵام ئەوەی لە ناو هەموو ئەمانەدا دەبێتە جێگەی هەڵوەستە و سەرنجێكی گەورە، ئەوەیە كە گوتاری سیاسیی شیعە «سەدر و تەیار»یش گەیشتوونەتە ئەو قەناعەتەی كە ئەوان لە حوكمڕانیی عێراقدا شكستیان هێناوە و پێوییستیان بەوە هەیە تەنیا لەسەر ئاستی مەزهەبی شیعە خۆیان ڕاست بكەنەوە، بۆیە كەم تا زۆر لە پرسی چاكسازی و ڕووبەڕووبوونەوەی گەندەڵیدا، باس لە كۆمەڵگەی كورد و عەرەبی سوننە ناكەن و، بە شێوەیەكی زەمنی خۆیان لە پرسەكە هێناوەتە دەرەوە و، ئەمەش ئەوەی لێ دەخوێندرێتەوە كە زەمینەیەكی لەبار بۆ «دابەشكردنێكی نەرم» لە ناو پرۆسەی سیاسیی عێراقدا وەك ئەمری واقیع و بە شێوەیەكی خۆڕسك دێتە ئاراوە.\nپڕۆسەی سیاسیی عێراقدا


عوسمان عومەر: ڕاگوزەرێک بە گەمەکانى ئەمریکا لەرۆژهەلاتى ناوەراست. – WTARIKURD\nسەردانى ئەم دواییەى دۆنالد ترامپى سەرۆکى ویلایەتە یەکگرتوەکانى ئەمریکا لەکۆڵەپشتەکەى دا واتە (فى جعبته) زۆر نهێنى و پلانى تیدابوو بۆ قۆناغى داهاتوو. ئەویش کۆنترۆڵ کردنى ناوچەکەو، کەمکردنەوەى رۆڵ بە ئینگلیزى scaling role) تحجيم دور بەعەربى ( و خستنەوە قاوغى خۆى هەندێ لەدەولەتان و کۆتایی هێنان بە رۆڵى هەندێکى تریان و بەردەوامى گەمەکەیان سەبارەت بە پڕۆژەى ڕۆژهەلاتى نوێ.\nبەراى بەندە و جارێکى تریش هەمان شتم نوسى کە ئەمریکا وولاتێکى داگیرکرد، دواى ئەو پلاندانانە بۆ داگیرکردنى وولاتیکى تر، بەڵگەشم بۆقسەکەم کاتێ ئەفغانستانى داگیرکرد پلانەکەى بۆ عیراق بوو. ئەو گەمەیە لەسەرەتاى نەوەدەکانى سەدەى رابوردوو دەستى پێکردو شانۆ سەرەکیەکەى خاکى کوەیت بوو، کۆتاییەکەى عیراق هەنگاوى یەکەمى گەمەکە بوو، کە زۆر دیمەنى ناوازەو سەرنج ڕاکیش و ئاژاوە و خوێناوى لەخۆ گرتبوو. ئەوە سەرەتاى رۆژهەلاتى نوێ بوو، کە ئەمریکا خستبویە سەر زاران. چونیەتى داگیرکردنى عیراق و سیناریوى بازەکانى ئەوکات و پلانەکانى CIA و ئامادەکردنى 12هەزار دیکۆمینتى دروستکراو خستنە داوى ناجى سەبرى الحدیثى (وەزیرى دەرەوەى رژێمى پێشو) گوایە گوتویەتى عیراق تواناى دروستکردنى بۆمبى ئەتۆمى و چەکى کۆمەڵکوژ و خاوەنى زۆرترین هەڵگیراوى چەکى کیمیاویە و هاوکارە لەگەل قاعیدەو پشتگیرى تیرۆرى جیهانى دەکات و سەدام رژیمەکەى مەترسین لەسەر هەریمەکەو، گەلانى ناوچەکە. بەلام عیراق ئامادەى هاوکاریى بوو بەپێى چاوپێکەوتنێکى روسیا الیومى سەرۆکى هۆبەى ئەمریکا لەموخابەراتى عیراق سالم الجمیلى کە دەلێت: ئیمە ئامادەبوین هاوکارى ئەمریکا بکەین بە تەسلیم کردنەوەى ئەو کەسە عیراقیەى خەڵکى سامەرا و خاوەنى رەگەزنامەى ئەمریکى بوو بەئۆتۆمبیلێکى بۆمب ڕێژکراوە هەولى تەقاندنەوەى سەنتەرى بازرگانى جیهانى دابوو لاى ئیمە زیندانى کرابوو. کە پشکنێرەکان هاتنەوە عیراق شتێکى ئەوتۆیان نەدۆزیەوەو کابرا بەرەگەز عیراقیەکەشمان دانەوە. ئەوان هەر مەبەستیان بوو عیراق داگیربکەن.\nگەمەى بەشى دووەمیان، دەستپێکرد لە دوو هەزارەکان دواى تەقاندنەوەى تاوەرەکانى بازرگانى لەنیویۆرک، ئەمجارەیان شانۆکە گواسترایەوە ئەفغانستان و، هەموو جیهان گوێی پر کرا لەجەنگى دژە تیرۆرو بە سوپایەک و پشتیوانى دەولەتان و بریارى UN خۆى کرد بەفغنستان داو داگیرى کرد بە بیانوى لێدانى قاعیدەو تالیبان. شەرى کوەیت و داگیرکردنى عیراق واى لە کۆمەلگاى نیودەولەتى کرد کە یا لەگەڵم دەبى یادژ و سەرەتایەک بوو لە رۆژهەلاتى ناوەراست.\nگەمەى بەشى سێهەمیان، لە رۆژهەلاتى ناوەراست داهێنانى بەهارى عەرەبى و کۆتایی هێنان و تەفروتونا کردنى هەندێ دەولەتى نەتەوەیى سەرەتاکەى لە تونسەوە دەستى پێکردو بەلیبا و میسر و یەمەن و، کۆتایی بەهەندێ دەولەتى نەتەوەیی هینا لەناوچەکە و، ئاژاوەو بێ سەروبەرى و کوشت و بڕى خستە نیۆ ئەو دەوتانەوە بەعیراقیشەوە. بەبیانوى کۆتایی دکتاتۆریەتى رژێمەکان و هینایە کایەى دیموکراتى و مافى مرۆڤ لەو ووڵاتانە, وەک لە پیشەوە ئاماژەم پێدا سەردانى ئەم دواییەى ترامپ چەند بابەتێکى لە دووتوێی خۆى گرتووە لەوانە ئابوری گەر نا ئیران وەک گورگێک نیشانیان دەدرێ بەمەترسیەکانى دواى کۆتایی هاتنى داعش لە عیراق و سوریا.\nلەبەشى چوارەمى گەمەکەیان دا، چۆن لەفلیمەکان دا هەندێ جار کۆمبارسەکان دەوریان نامێنێ بەو شێوەیەش خەریکە بەهەندێکیان بلێ رۆڵى ئێوە کوتایی هاتووە و سوپاس بۆ ئەو ڕۆڵەى چەندین ساڵە دەیگیرن بەراى بەندە یەکیک لەوانە دەولەتى قەترە، ئەمریکا چاک دەیزانى سەرى مارەکەیە لە پشتگیرى دارایی و مەعنەوى بۆ تیرۆریستان و ئیخوانەکان و هاوکاریى کردنیان بەهەموو جۆرێک. بەبڕواى من دواى ئەوانیش نۆرەى تورکیا دێت وەک چۆن رۆلى نمێرى و شاو مارکۆس و سەدام و …هتد، لە گەمەکەى خۆیان دەریانکردن کاتى خۆى کە ئیشیان پێیان نەما.\nلە سیناریۆ یا گەمەى پێنجەمیان، بەپێى سایتى oko planet ى رووسى چەند رۆژێک لەمەوبەر ئاشکراى کردووە کە ڕاوێژکارى دیوانى مەلەکى سعودی بەناوى دکتۆر عەبدولڵا کورى عبدالعزیز سەردانى هەریمى کوردستانى کردووەو چاوى بە کاک مەسعود بەرزانى کەوتوە بە ئامادەبونى هەر یەک لە کونسولى گشتى سعودیە عبد المنعم عبد الرحمن لە هەولێرو مەسرور بەرزانى و جێگرى وەزیرى بەرگرى پاکستان کەلیوایەکى خانەنشینە و جێگرى سەرۆکى ئیستیخباراتى گشتى سعودیە ناتق العدوان و لیوا روکن احمد العسیرى ئامادەى ئەو کۆبونەیە بوون لە 2ى ئایارى 2017 لە بارەگاى ئاژانسى ئاسایش و پاراستنى نیشتیمانى لە هەولێر لەو کۆبونەوەیەدا باس لەوە کراوە بەهاوکاریى دەزگا ئەمنیەکانى پاکستان کار بۆ ئەوە بکەن 1800 داعش لە موسلەوە یا رێگاى فرۆکەخانەى هەولێرەوە یا بەنایاسایی بە سنورەکانى ئێران بگوازنەوە ئەفغانستان ولەبرى ئەوە 80 ملیۆن دۆلار دراوە بەسەرانى حکومەتى هەرێم, هەروەک چۆن چەند مانگێ لەمەوبەر کۆبونەوە لەگەل بەرپرسە ئەمنیەکان لەهەولێرکراوە بۆ گواستنەوەى هەندێ داعش بۆ لیبیا. بەراى بەندە هەر لەسەرەتاى پەیدا بوونى داعشەوە مەسعود بەرزانى لەناو گەمەکەیە, گەر ئەوکارەى ئەم دواییەى بەمەبەستى رازىکردنى دڵى ئەمریکیەکانە بۆ ئەوەى دەولەتى کوردی بۆ دروست بکەن، ئەوا تا ئیستا ئەمریکیەکان بەیەک ووشە باس لە سەربەخۆیی کوردستان و دەولەتیان نەکردووەو، هەر باس لە یەکپارچەیی خاکى عیراق دەکەن. جگە لەوەش زۆربەى دەولەتانى یەکیتى ئەوروپا و دەولەتانى ناوچەکە لەگەڵ ئەو رایە نین.\nدوا سیناریۆ یا گەمەیان لێدوانى حامید کەرەزاى سەرۆکى پیشوى ئەفغانستان و دۆستى ئەمریکا بۆ هەریەک لە الحرە و RT ى عەرەبى روسى و چەند سایتێکى تر دەڵێت: داعش دروستکراوى ئەمریکایە و گواستنەوەیان بۆ ئەفغانستان چەند ئامانج و مەبەستێک و پرۆژەیەکى لەدوایە و ئەمریکا نایەوێ کۆتایی بە تیرۆر و داگیرکردنى ئەفغانستان بهێنێ. ئەم لێدوانەى کەرەزاى دواى ئەو هێرشە بەفراوانە هات کە کراوەتە سەر رۆژهەلاتى وولاتەکەى ئەو هێرشە بەناوى دایکى بۆمبەکان ناونراوە (أم القنابل) گوتویەتى: هەرکەسێکیش لەگەل بریاریى هێرشەکە بووە ئەوە خیانەتى لەنیشتیمانەکەى کردوە و لە لێدوانێکى ترىدا بۆ ئاژانسى ئەنادۆل ئاماژەى بەوە کردووە: چەند گروپێکى داعش کاریى تیرۆریستى ئەنجام دەدەن لە ئەفغانستان ئەوانە لە دەرەوە هێنراون. کەواتە با چاوەروانبین و بزانین ئەنجامى ئەو سیناریۆ یاگەمانەى ئەمریکا لەگەل گەلانى رۆژهەلاتى ناوەراست چى دەبێ؟ ئایا گەمەیەکى ترى لەگەڵ کورد نەکردووە چۆن کاتى خۆى چراى بۆ عیراق هەڵکرد بۆ داگیرکردنى کوەیت ئایا ئەو گریبەستەى هەریم لەگەڵ روسیا چراى سەوزى بۆ هەڵکردوە دوایی خۆ ماست نییە بەلێویەوە دیاربێ؟ بەراى بەندە مەبەستى سەرەکى ئەو هەموو پلان و سیناریۆو گەمانە دەستگرتنە بەسەر سەرچاوەکانى ووزە و بردنى داهاتى ئەو گەلانەیە.